Eurooppa-sopimus Euroopan yhteisöjen ja niiden jäsenvaltioiden sekä Slovakian tasavallan välisestä assosioinnista - Pöytäkirja N:o 1 tekstiili- ja vaatetustuotteista - Pöytäkirja N:o 2 Euroopan hiili- ja teräsyhteisön (EHTY) perustamissopimuksen soveltamisalaan kuuluvista tuotteista - Pöytäkirja N:o 3 ETY:n perustamissopimuksen liitteeseen II kuulumattomien jalostettujen maataloustuotteiden kaupasta Slovakian tasavallan ja yhteisön välillä - Pöytäkirja N:o 4 käsitteen "peräisin olevat tuotteet" ("alkuperätuotteet") määrittelystä ja hallinnollisen yhteistyön menetelmistä - Pöytäkirja N:o 5 Slovakian tasavallan sekä Espanjan ja Portugalin väliseen kauppaan sovellettavista erityismääräyksistä - Pöytäkirja N:o 6 keskinäisestä avunannosta tulliasioissa - Pöytäkirja N:o 7 vuosittaisissa rajoissa annetuista myönnytyksistä - Pöytäkirja N:o 8 Slovakian tasavallan valtioseuraannosta ottaen huomioon Euroopan talousyhteisön (yhteisö) ja Tsekin ja Slovakian liittotasavallan välisen kauttakuljetusta ja maaliikenteen infrastruktuureja koskevan kirjeenvaihdon - Päätösasiakirja - Yhteiset julistukset



Virallinen lehti nro L 359 , 31/12/1994 s. 0002 - 0210

Suomenk. erityispainos Alue 11 Nide 40 s. 0004

Ruotsink. erityispainos Alue 11 Nide 40 s. 0004



EUROOPPA-SOPIMUS Euroopan yhteisöjen ja niiden jäsenvaltioiden sekä Slovakian tasavallan välisestä assosioinnista BELGIAN KUNINGASKUNTA, TANSKAN KUNINGASKUNTA, SAKSAN LIITTOTASAVALTA, HELLEENIEN TASAVALTA, ESPANJAN KUNINGASKUNTA, RANSKAN TASAVALTA, IRLANTI, ITALIAN TASAVALTA, LUXEMBURGIN SUURHERTTUAKUNTA, ALANKOMAIDEN KUNINGASKUNTA, PORTUGALIN TASAVALTA, ISON-BRITANNIAN JA POHJOIS-IRLANNIN YHDISTYNYT KUNINGASKUNTA, Euroopan talousyhteisön perustamissopimuksen, Euroopan hiili- ja teräsyhteisön perustamissopimuksen ja Euroopan atomienergiayhteisön perustamissopimuksen sopimuspuolet, jäljempänä "jäsenvaltiot", ja EUROOPAN YHTEISÖ, EUROOPAN HIILI- JA TERÄSYHTEISÖ ja EUROOPAN ATOMIENERGIAYHTEISÖ, jäljempänä "yhteisö", sekä SLOVAKIAN TASAVALTA, jotka PITÄVÄT MERKITTÄVÄNÄ osapuolten välisiä vakiintuneita yhteyksiä ja osapuolten yhteisiä arvoja, TUNNUSTAVAT yhteisön ja Slovakian tasavallan haluavan lujittaa näitä yhteyksiä sekä vastavuoroisuuden ja yhteisten etujen pohjalta luoda tiiviit ja kestävät suhteet, jotta mahdollistettaisiin Slovakian osallistuminen Euroopan yhdentymisprosessiin ja lujitettaisiin ja laajennettaisiin näin niitä suhteita, jotka on aikaisemmin luotu erityisesti kauppaa sekä taloudellista ja kaupallista yhteistyötä koskevalla, 7 päivänä toukokuuta 1990 yhteisön sekä T Osekin ja Slovakian liittotasavallan välillä allekirjoitetulla sopimuksella sekä 1 päivänä maaliskuuta 1992 voimaantulleella yhteisön sekä T Osekin ja Slovakian liittotasavallan välisellä väliaikaisella sopimuksella, TUNNUSTAVAT, että T Osekin ja Slovakian liittotasavallan hajoaminen 1 päivänä tammikuuta 1993, ennen yhteisön ja T Osekin ja Slovakian liittotasavallan välillä 16 päivänä joulukuuta 1991 allekirjoitetun Eurooppa-sopimuksen voimaantuloa, edellytti erillisten Eurooppa-sopimusten tekemistä Slovakian tasavallan ja T Osekin tasavallan kanssa, KATSOVAT uuden demokratian syntymisen Slovakian tasavaltaan avaavan mahdollisuuksia uudenlaisten suhteiden solmimiseen, KATSOVAT yhteisön, sen jäsenvaltioiden ja Slovakian tasavallan sitoutumisen poliittisten ja taloudellisten vapauksien vahvistamiseen olevan itse assosioinnin perusta, TUNNUSTAVAT sellaisen uuden poliittisen järjestelmän luomisen Slovakiassa, joka kunnioittaa lakia ja ihmisoikeuksia, mukaan lukien vähemmistöön kuuluvien henkilöiden oikeudet, sekä soveltaa monipuoluejärjestelmää, johon kuuluvat vapaat ja demokraattiset vaalit, MYÖNTÄVÄT yhteisön haluavan edistää tämän uuden demokraattisen järjestelmän vahvistamista sekä tukea vapaan markkinatalouden periaatteisiin perustuvan uuden talousjärjestelmän luomista Slovakiaan, KATSOVAT yhteisön, sen jäsenvaltioiden ja Slovakian tasavallan sitoutuneen tiukasti panemaan kokonaisuudessaan täytäntöön kaikki erityisesti Euroopan turvallisuus- ja yhteistyökokouksen (ETYK) päätösasiakirjaan, Wienin ja Madridin konferenssien loppuasiakirjoihin sekä uutta Eurooppaa koskevaan Pariisin peruskirjaan sisältyvät määräykset ja periaatteet, OVAT TIETOISIA tämän Eurooppa-sopimuksen, jäljempänä "sopimus", merkityksestä sellaisen yhteistyöhön perustuvan vakaan järjestelmän luomiseksi Euroopassa, jossa yhteisö muodostaa yhden kulmakivistä, USKOVAT, että olisi saatava aikaan yhteys assosioinnin täysimääräisen toteuttamisen ja Slovakian tasavallan poliittisten, taloudellisten ja oikeudellisten uudistusten loppuun saattamisen välille sekä yhteistyötä varten tarvittavien tekijöiden käyttöönoton ja osapuolten järjestelmien lähentymisen välille, erityisesti Bonnin ETY-kokouksessa tehtyjen päätelmien perusteella, HALUAVAT aloittaa säännöllisen poliittisen vuoropuhelun molempia osapuolia kiinnostavista kahdenvälisistä ja kansainvälisistä kysymyksistä, KIINNITTÄVÄT HUOMIOTA yhteisön haluun tukea päättäväisesti uudistusten toteuttamista ja auttaa Slovakian tasavaltaa selviytymään rakennemuutoksen taloudellisista ja yhteiskunnallisista seurauksista, KIINNITTÄVÄT HUOMIOTA lisäksi yhteisön haluun ottaa käyttöön kokonaisvaltaisuuteen ja monivuotisuuteen perustuvia välineitä yhteistyön toteuttamiseksi sekä taloudellisen ja teknisen avun sekä rahoitustuen antamiseksi, KATSOVAT yhteisön ja Slovakian tasavallan sitoutuneen vapaakauppaan, ja erityisesti tullitariffeja ja kauppaa koskevan yleissopimuksen (GATT) mukaisten oikeuksien ja velvoitteiden noudattamiseen, PITÄVÄT MIELESSÄ yhteisön ja Slovakian taloudelliset ja yhteiskunnalliset erot sekä tunnustavat näin, että tämän assosioinnin tavoitteet olisi saavutettava tämän sopimuksen asiaa koskevien määräysten avulla, OVAT VAKUUTTUNEITA, että tällä sopimuksella luodaan uusi ilmapiiri osapuolten välisille taloudellisille suhteille ja erityisesti kaupan ja investointien, jotka ovat olennaisen tärkeitä Slovakian taloudellisen rakennemuutoksen ja teknologian uudistamisen kannalta, kehittämiselle, HALUAVAT aloittaa yhteistyön kulttuurin alalla ja kehittää tiedonvaihtoa, TUNNUSTAVAT, että Slovakian lopullinen tavoite on yhteisön jäsenyys ja että osapuolten mukaan tämä assosiointi auttaa Slovakiaa saavuttamaan kyseisen tavoitteen, ja OVAT PÄÄTTÄNEET tehdä tämän sopimuksen ja tätä varten nimenneet täysivaltaisiksi edustajikseen: BELGIAN KUNINGASKUNTA: ulkomaankaupan ja Eurooppa-asioiden ministerin Robert URBAINin, TANSKAN KUNINGASKUNTA: ulkoasiainministeri Niels HELVEG PETERSENin, SAKSAN LIITTOTASAVALTA: ulkoasiainministeri Klaus KINKELin, HELLEENIEN TASAVALTA: ulkoasiainministeri Michel PAPAKONSTANTINOUn, ESPANJAN KUNINGASKUNTA: ulkoasiainministeri Javier SOLANAn, RANSKAN TASAVALTA: ulkoasiainministeri Alain JUPPÉn, IRLANTI: ulkoasiainministeri Dick SPRINGin ITALIAN TASAVALTA: ulkomaankauppaministeri Paolo BARATTAn, LUXEMBURGIN SUURHERTTUAKUNTA: ulkoasiainministeri Jacques POOSin, ALANKOMAIDEN KUNINGASKUNTA: ulkoasiainministeri Peter KOOIJMANSin, PORTUGALIN TASAVALTA: ulkoasiainministeri José Manuel DURÃO BARROSOn, ISON-BRITANNIAN JA POHJOIS-IRLANNIN YHDISTYNYT KUNINGASKUNTA: ulkoasiainministeriön valtiosihteerin David HEATHCOAT-AMORYn, EUROOPAN TALOUSYHTEISÖ, EUROOPAN ATOMIENERGIAYHTEISÖ JA EUROOPAN HIILI- JA TERÄSYHTEISÖ: Belgian kuningaskunnan ulkoasiainministerin, Euroopan yhteisöjen neuvoston puheenjohtajana toimivan Willy CLAESin, Euroopan yhteisöjen komission varapuheenjohtajan Leon BRITTANin, Euroopan yhteisöjen komission jäsenen Hans van den BROEKin, SLOVAKIAN TASAVALTA: pääministeri Vladimír ME OCIARin, JOTKA vaihdettuaan oikeiksi ja asianmukaisiksi todetut valtakirjansa, OVAT SOPINEET SEURAAVAA: 1 artikla 1. Perustetaan yhteisön ja sen jäsenvaltioiden sekä Slovakian tasavallan välinen assosiointi. 2. Tämän sopimuksen tavoitteena on: - luoda asianmukainen perusta poliittiselle vuoropuhelulle, jotta mahdollistettaisiin tiiviiden poliittisten suhteiden kehittäminen osapuolten välille, - edistää kaupankäynnin laajenemista ja osapuolten välisiä sopusointuisia taloudellisia suhteita Slovakian tasavallan dynaamisen taloudellisen kehityksen ja hyvinvoinnin kannustamiseksi, - luoda perusta yhteisöstä Slovakian tasavaltaan myönnettävälle tekniselle ja taloudelliselle tuelle, - luoda asianmukainen kehys Slovakian asteittaiselle yhdentymiselle yhteisöön. Slovakia pyrkii täyttämään tarvittavat edellytykset tätä tarkoitusta varten. - edistää yhteistyötä kulttuurin alalla. I OSASTO POLIITTINEN VUOROPUHELU 2 artikla Osapuolet aloittavat säännöllisen poliittisen vuoropuhelun; ne pyrkivät kehittämään ja vahvistamaan sitä, jotta siitä tulisi tehokas keino yhteisön ja Slovakian tasavallan välisen lähentymisen edistämiseen ja lujittamiseen sekä kyseisessä maassa tapahtuvien poliittisten ja taloudellisten muutosten tukemiseen, ja jotta sillä edistettäisiin kestävien yhteisvastuullisuuteen perustuvien yhteyksien avaamista ja yhteistyön uusien muotojen luomista. Yhteisiin arvoihin ja pyrkimyksiin perustuva poliittinen vuoropuhelu ja yhteistyö: - helpottaa Slovakian tasavallan täydellistä yhdentymistä demokraattisten valtioiden yhteisöön ja asteittaista lähentymistä yhteisöön. Tässä sopimuksessa tarkoitetun taloudellisen lähentymisen seurauksena saavutetaan suurempi poliittinen lähentyminen, - johtaa kantojen lisääntyneeseen lähentymiseen kansainvälisissä kysymyksissä ja erityisesti kysymyksissä, jotka ovat omiaan vaikuttamaan huomattavasti jompaankumpaan osapuoleen, - edistää osapuolten kantojen lähentymistä turvallisuuskysymyksissä. 3 artikla Ministeritasolla poliittista vuoropuhelua käydään assosiointineuvostossa, jolla on yleinen vastuu kaikissa niissä kysymyksissä, jotka osapuolet haluavat saattaa sen käsiteltäväksi. 4 artikla Osapuolet ottavat käyttöön muita menettelyjä poliittista vuoropuhelua varten, erityisesti: - tarvittaessa Slovakian tasavallan presidentin ja Euroopan yhteisöjen neuvoston ja komission puheenjohtajien välillä, - tarvittaessa kokoukset Slovakian tasavaltaa edustavien korkeiden virkamiesten (poliittisten johtajien) sekä neuvoston ja komission puheenjohtajiston välillä, - osapuolten välisten diplomaattisten yhteyksien täysimääräinen käyttö, - Slovakian tasavallan ottaminen mukaan sellaisten maiden ryhmään, jotka saavat säännöllisesti tietoa Euroopan poliittisen yhteistyön yhteydessä toteutetusta toiminnasta ja jotka vaihtavat tietoja 2 artiklassa määriteltyjen tavoitteiden saavuttamiseksi, - kaikki muut keinot, jotka voivat edistää poliittisen vuoropuhelun lujittamista, kehittämistä ja lisäämistä. 5 artikla Parlamentaarisella tasolla poliittista vuoropuhelua käydään parlamentaarisessa assosiointikomiteassa. II OSASTO YLEISET PERIAATTEET 6 artikla Osapuolten sisäiset ja ulkoiset toimintaperiaatteet perustuvat demokratian periaatteiden ja ihmisoikeuksien, sellaisina kuin ne ilmaistaan sellaisina kuin ne määritellään Helsingin pää- tösasiakirjassa ja uutta Eurooppaa koskevassa Pariisin peruskirjassa, sekä markkinatalouden periaatteiden kunnioittamiseen, ja ne muodostavat olennaisen osan tätä assosiointia. 7 artikla 1. Assosiointiin kuuluu enintään kymmenen vuoden siirtymäkausi, joka koostuu kahdesta peräkkäisestä, periaatteessa viiden vuoden pituisesta vaiheesta. Ensimmäinen vaihe alkaa heti tämän sopimuksen tultua voimaan. 2. Assosiointineuvosto tarkastelee säännöllisesti tämän sopimuksen soveltamista ja Slovakian tasavallan edistymistä talousuudistustensa täytäntöön panemisessa johdanto-osassa vahvistettujen periaatteiden perusteella. 3. Assosiointineuvosto kokoontuu ensimmäisen vaiheen päättymistä edeltävien kahdentoista kuukauden aikana päättääkseen siirtymisestä toiseen vaiheeseen sekä päättääkseen mahdollisista muutoksista toista vaihetta koskeviin määräyksiin. Tällöin se ottaa huomioon 2 kohdassa tarkoitetussa tarkastelussa tehdyt päätelmät. 4. Edellä 1, 2 ja 3 kohdassa tarkoitettua kahta vaihetta ei sovelleta III osastoon. III OSASTO TAVAROIDEN VAPAA LIIKKUVUUS 8 artikla 1. Yhteisö ja Slovakian tasavalta perustavat tämän sopimuksen ja tullitariffeja ja kauppaa koskevan yleissopimuksen (GATT) määräysten mukaisesti asteittain vapaakauppa-alueen sellaisen siirtymäkauden aikana, joka kestää enintään kymmenen vuotta ja joka alkaa tämän sopimuksen tultua voimaan. 2. Osapuolten välisessä kaupassa käytetään tavaroiden luokitteluun tavaroiden yhdistettyä nimikkeistöä. 3. Perustulli, jonka perusteella tässä sopimuksessa määrätyt peräkkäiset alennukset on toteutettava, muodostuu jokaisen tuotteen osalta T Osekin ja Slovakian liittotasavallan kaikkia kohtaan 29 päivänä helmikuuta 1992 soveltamasta tullista. 4. Jos tämän sopimuksen voimaantulon jälkeen sovelletaan mitä tahansa kaikkia koskevaa tariffialennusta ja erityisesti GATTin Uruguayn kierroksen vuoksi tehdyistä tariffisopimuksista aiheutuvia alennuksia, tällaisilla alennetuilla tulleilla korvataan 3 kohdassa tarkoitetut perustullit siitä päivästä, josta alkaen kyseisiä alennuksia sovelletaan. 5. Yhteisö ja Slovakian tasavalta ilmoittavat toisilleen perustullinsa. I LUKU Teollisuustuotteet 9 artikla 1. Tämän luvun määräyksiä sovelletaan niihin yhteisöstä ja Slovakian tasavallasta peräisin oleviin tuotteisiin, joiden luettelo on yhdistetyn nimikkeistön 25 P97 ryhmässä, lukuun ottamatta liitteessä I lueteltuja tuotteita. 2. Jäljempänä 10 P14 artiklaa ei sovelleta 16 ja 17 artiklassa tarkoitettuihin tuotteisiin. 10 artikla 1. Slovakian tasavallasta peräisin olevien tuotteiden, joita ei luetella liitteessä I ja II, yhteisössä sovellettavat tuontitullit poistetaan heti tämän sopimuksen tultua voimaan. 2. Liitteessä II lueteltujen Slovakian tasavallasta peräisin olevien tuotteiden yhteisössä sovellettavia tuontitulleja alennetaan asteittain tämän sopimuksen voimaantulopäivästä vuosittaisella tahdilla, joka on 20 prosenttia perustullista. Tullit poistetaan kokonaan tämän sopimuksen voimaantuloa seuraavan toisen vuoden lopussa. 3. Slovakian tasavallasta peräisin olevien tuotteiden, joiden luettelo on liitteessä III, tuontitullit suspendoidaan yhteisön tariffikiintiöiden tai vuotuisten kattojen rajoissa, joista viimeksi mainittuja korotetaan asteittain mainitussa liitteessä määriteltyjen määräysten mukaisesti kyseisten tuotteiden tuontitullien poistamiseksi kokonaan tämän sopimuksen voimaantuloa seuraavan kolmannen vuoden loppuun mennessä. Samanaikaisesti tulleja, joita sovelletaan tuotaviin määriin kun edellä mainitut kiintiöt tai katot ovat täyttyneet, alennetaan asteittain vuosittain 15 prosentilla perustullista tämän sopimuksen voimaantulosta alkaen. Kolmannen vuoden loppuun mennessä jäljellä olevat tullit poistetaan. 4. Yhteisössä sovellettavat tuonnin määrälliset rajoitukset ja vaikutukseltaan vastaavat toimenpiteet poistetaan heti tämän sopimuksen tultua voimaan Slovakian tasavallasta peräisin olevien tuotteiden osalta. 11 artikla 1. Yhteisöstä peräisin olevien, liitteessä IV lueteltujen tavaroiden Slovakian tasavallassa sovellettavat tuontitullit poistetaan heti tämän sopimuksen tultua voimaan. 2. Liitteessä V lueteltujen yhteisöstä peräisin olevien tavaroiden Slovakian tasavallassa sovellettavia tuontitulleja alennetaan asteittain seuraavan aikataulun mukaisesti: - tämän sopimuksen voimaantulopäivänä jokainen tulli alennetaan 80 prosenttiin perustullista, - kolmen vuoden kuluttua tämän sopimuksen voimaantulosta jokainen tulli alennetaan 40 prosenttiin perustullista, - viiden vuoden kuluttua tämän sopimuksen voimaantulosta jäljellä olevat tullit lakkautetaan. 3. Liitteessä VI lueteltujen yhteisöstä peräisin olevien tavaroiden Slovakian tasavallassa sovellettavia tuontitulleja alennetaan asteittain seuraavan aikataulun mukaisesti: - kolmen vuoden kuluttua tämän sopimuksen voimaantulosta jokainen tulli alennetaan 80 prosenttiin perustullista, - viiden vuoden kuluttua tämän sopimuksen voimaantulosta jokainen tulli alennetaan 60 prosenttiin perustullista, - seitsemän vuoden kuluttua tämän sopimuksen voimaantulosta jokainen tulli alennetaan 40 prosenttiin perustullista, - yhdeksän vuoden kuluttua tämän sopimuksen voimaantulosta jokainen tulli alennetaan 0 prosenttiin perustullista. 4. Liitteessä VII lueteltujen, yhteisöstä peräisin olevien tavaroiden Slovakian tasavallassa sovellettavia tulleja alennetaan asteittain seuraavan aikataulun mukaisesti: - tämän sopimuksen voimaantulopäivänä jokainen tulli alennetaan 80 prosenttiin perustullista, - kolmen vuoden kuluttua tämän sopimuksen voimaantulosta jokainen tulli alennetaan 60 prosenttiin perustullista, - viiden vuoden kuluttua tämän sopimuksen voimaantulosta jokainen tulli alennetaan 40 prosenttiin perustullista, - seitsemän vuoden kuluttua tämän sopimuksen voimaantulosta jokainen tullia alennetaan 20 prosenttiin perustullista, - yhdeksän vuoden kuluttua tämän sopimuksen voimaantulosta jokainen tullia alennetaan 0 prosenttiin perustullista. 5. Yhteisöstä peräisiin tuotteisiin Slovakian tasavallassa sovellettavat tuonnin määrälliset rajoitukset poistetaan heti tämän sopimuksen tultua voimaan, lukuun ottamatta liitteessä VIII lueteltuja, jotka poistetaan asteittain ennen siirtymäkauden loppua. 6. Yhteisöstä peräisin oleviin tuotteisiin Slovakian tasavallassa sovellettavat vaikutukseltaan tuonnin määrällisiä rajoituksia vastaavat toimenpiteet poistetaan heti tämän sopimuksen tultua voimaan. 12 artikla Tuontitullien poistamista koskevia määräyksiä sovelletaan myös fiskaalisiin tulleihin. 13 artikla Yhteisö ja Slovakian tasavalta poistavat heti tämän sopimuksen tultua voimaan kaikki tuontitulleja vaikutuksiltaan vastaavat maksut keskinäisestä kaupastaan. 14 artikla 1. Yhteisö ja Slovakian tasavalta poistavat viimeistään ennen tämän sopimuksen voimaantuloa seuraavan viidennen vuoden loppua kaikki välillään olevat vientitullit ja vaikutuksiltaan vastaavat maksut. 2. Yhteisö poistaa heti tämän sopimuksen tultua voimaan kaikki Slovakian tasavaltaan suuntautuvan viennin määrälliset rajoituksensa ja vaikutuksiltaan vastaavat toimenpiteet. 3. Slovakian tasavalta poistaa heti tämän sopimuksen tultua voimaan kaikki yhteisöön suuntautuvan viennin määrälliset rajoituksensa ja vaikutuksiltaan vastaavat toimenpiteet, lukuun ottamatta liitteessä IX lueteltuja, jotka poistetaan viimeistään ennen tämän sopimuksen voimaantuloa seuraavan viidennen vuoden loppua. 15 artikla Osapuolet julistavat olevansa valmiita alentamaan suhteessa toiseen osapuoleen soveltamiaan tulleja 10 ja 11 artiklassa määrättyä nopeammassa tahdissa, jos niiden yleinen taloudellinen tilanne ja kyseinen talouden ala sen sallivat. Assosiointineuvosto antaa molemmille osapuolille suosituksia tätä varten. 16 artikla Pöytäkirjassa n:o 1 määrätään siinä tarkoitettuihin tekstiilituotteisiin sovellettavasta järjestelystä. 17 artikla Pöytäkirjassa n:o 2 määrätään Euroopan hiili- ja teräsyhteisön perustamissopimuksen soveltamisalaan kuuluviin tuotteisiin sovellettavasta järjestelystä. 18 artikla 1. Tämän luvun määräykset eivät estä sitä, että yhteisö säilyttää maatalousosan liitteessä X lueteltuihin tavaroihin sovellettavissa tulleissa Slovakian tasavallasta peräisin olevien tuotteiden osalta. 2. Tämän luvun määräykset eivät estä sitä, että Slovakian tasavalta sisällyttää maatalousosan liitteessä X lueteltuihin tavaroihin sovellettavissa tulleissa yhteisöstä peräisin olevien tuotteiden osalta. II LUKU Maatalous 19 artikla 1. Tämän luvun määräyksiä sovelletaan yhteisöstä tai Slovakian tasavallasta peräisin oleviin maataloustuotteisiin. 2. "Maataloustuotteilla" tarkoitetaan tuotteita, joiden luettelo on yhdistetyn nimikkeistön 1 P24 ryhmässä, ja liitteessä I lueteltuja tuotteita, lukuun ottamatta kuitenkaan kalastustuotteita sellaisina kuin ne määritellään asetuksessa (ETY) N:o 3687/91. 20 artikla Pöytäkirjassa n:o 3 määrätään siinä lueteltuihin jalostettuihin maataloustuotteisiin sovellettavasta kauppajärjestelmästä 21 artikla 1. Yhteisö poistaa tämän sopimuksen voimaantulopäivänä Slovakian tasavallasta peräisin olevien maataloustuotteiden tuonnin määrälliset rajoitukset ja vaikutuksiltaan vastaavat toimenpiteet, joita on ylläpidetty asetuksen (ETY) N:o 288/82 perusteella, sellaisena kuin se oli tämän sopimuksen allekirjoituspäivänä. 2. Slovakian tasavallasta peräisin oleviin maataloustuotteisiin, joiden luettelo on liitteessä XIa ja XIb, sovelletaan tämän sopimuksen voimaantulopäivästä alennettuja tulleja ja maksuja yhteisön kiintiöiden rajoissa ja mainitussa liitteessä vahvistettujen edellytysten mukaisesti. 3. Slovakian tasavalta poistaa yhteisöstä peräisin olevien maataloustuotteiden tuonnin määrälliset rajoitukset. 4. Yhteisö ja Slovakian tasavalta antavat toisilleen liitteissä XII, XIII ja XIV määrättyjä myönnytyksiä yhdenmukaisesti ja vastavuoroisesti liitteissä mainituin edellytyksin. 5. Yhteisö ja Slovakian tasavalta tarkastelevat assosiointineuvostossa tuote tuotteelta mahdollisuutta antaa toisilleen uusia myönnytyksiä yhdenmukaisesti ja vastavuoroisesti ottaen huomioon keskinäisen maataloustuotteiden kauppansa laajuuden, sen erityisen herkkyyden, yhteisön yhteisen maatalouspolitiikan säännöt, Slovakian tasavallan maatalouspolitiikan säännöt ja tullitariffeja ja kauppaa koskevan sopimuksen (GATT) yhteydessä käytyjen monenvälisten kauppaneuvottelujen seuraukset. 22 artikla Jos toisen osapuolen alkuperätuotteiden tuonti, johon sovelletaan 21 artiklan mukaisesti annettuja myönnytyksiä, aiheuttaa maatalousmarkkinoiden erityisen herkkyyden vuoksi vakavan häiriön toisen osapuolen markkinoilla, molemmat osapuolet aloittavat heti neuvottelut asianmukaisen ratkaisun saavuttamiseksi, sen estämättä, mitä muualla tässä sopimuksessa ja erityisesti sen 31 artiklassa määrätään. Siihen asti kunnes tämä ratkaisu löytyy, kyseinen osapuoli voi toteuttaa tarvittavina pitämänsä toimenpiteet. III LUKU Kalastus 23 artikla Tämän luvun määräyksiä sovelletaan yhteisöstä tai Slovakian tasavallasta peräisin oleviin kalastustuotteisiin, jotka kuuluvat kalastustuotteiden yhteisestä markkinajärjestelystä annetun asetuksen (ETY) N:o 3687/91 soveltamisalaan. 24 artikla Liitteessä XV lueteltuihin Slovakian tasavallasta peräisin oleviin kalastustuotteisiin sovelletaan tämän sopimuksen voimaantulopäivästä alkaen alennettuja tulleja, joista määrätään mainitussa liitteessä. Edellä 21 artiklan 5 kohdan määräyksiä sovelletaan kalastustuotteisiin soveltuvin osin. IV LUKU Yhteiset määräykset 25 artikla Tämän luvun määräyksiä sovelletaan kaikkien tuotteiden kauppaan osapuolten välillä, ellei tässä luvussa tai pöytäkirjoissa n:o 1, 2 ja 3 toisin määrätä. 26 artikla 1. Yhteisön ja Slovakian tasavallan välisessä kaupassa ei tämän sopimuksen voimaantulopäivästä alkaen oteta käyttöön uusia tuonti- tai vientitulleja tai vaikutuksiltaan vastaavia maksuja eikä jo sovellettavia tuonti- tai vientitulleja tai vaikutuksiltaan vastaavia maksuja koroteta. 2. Yhteisön ja Slovakian tasavallan välisessä kaupassa ei tämän sopimuksen voimaantulopäivästä alkaen oteta käyttöön uusia tuonnin tai viennin määrällisiä rajoituksia tai vaikutuksiltaan vastaavia toimenpiteitä eikä jo sovellettavista tuonnin tai viennin määrällisistä rajoituksista tai vaikutuksiltaan vastaavista toimenpiteistä tehdä rajoittavampia. 3. Tämän artiklan 1 ja 2 kohdan määräykset eivät missään tapauksessa saa rajoittaa Slovakian tasavallan ja yhteisön maatalouspolitiikan jatkamista eikä toimenpiteiden toteuttamista tämän politiikan osana, sanotun kuitenkaan rajoittamatta 21 artiklan mukaisesti annettuja myönnytyksiä. 27 artikla 1. Osapuolet pidättyvät kaikista sellaisista sisäisen verotuksen kaltaisista toimenpiteistä tai käytännöistä, jotka suoraan tai välillisesti saattavat toisen osapuolen tuotteet ja vastaavat toisen osapuolen alueelta peräisin olevat tuotteet keskenään eriarvoiseen asemaan. 2. Toisen osapuolen alueelle viedyille tuotteille ei saa antaa sisäisistä välillisistä veroista palautusta, joka ylittää niiden osalta suoraan tai välillisesti kannetun veron. 28 artikla 1. Tämä sopimus ei ole este tulliliittojen, vapaakauppa-alueiden tai rajakauppajärjestelmän ylläpitämiselle tai perustamiselle, siltä osin kuin ne eivät muuta tässä sopimuksessa määrättyä kauppajärjestelmää. 2. Osapuolet neuvottelevat assosiointineuvostossa mainittujen tulliliittojen tai vapaakauppa-alueiden perustamista koskevista sopimuksista ja pyydettäessä kaikista osapuolten kolmansien maiden osalta soveltamaan kauppapolitiikkaan liittyvistä tärkeistä kysymyksistä. Erityisesti tapauksissa, joissa jokin kolmas maa liittyy yhteisöön, näitä neuvotteluja järjestetään sen varmistamiseksi, että tässä sopimuksessa ilmaistut yhteisön ja Slovakian tasavallan yhteiset edut otetaan huomioon. 29 artikla Slovakian tasavalta voi toteuttaa korotettujen tullien muodossa kestoltaan rajoitettuja poikkeuksellisia toimenpiteitä, jotka poikkeavat 11 artiklan ja 26 artiklan 1 kohdan määräyksistä. Näitä toimenpiteitä saa soveltaa ainoastaan varhaisessa kehitysvaiheessa olevaan teollisuuteen tai tiettyihin aloihin, joilla on meneillään rakennemuutos tai joilla on vakavia vaikeuksia, erityisesti jos nämä vaikeudet aiheuttavat vakavia yhteiskunnallisia ongelmia. Näiden toimenpiteiden mukaiset yhteisöstä peräisin oleviin tuotteisiin Slovakian tasavallassa sovellettavat tuontitullit saavat olla enintään 25 prosenttia tullattavan tuotteen arvosta ja niistä huolimatta on säilytettävä yhteisöstä peräisin olevien tuotteiden etuuskohtelu. Näiden toimenpiteiden mukaisesti toteutetun tuotteiden tuonnin kokonaisarvo ei saa ylittää 15 prosenttia yhteisön teollisuustuotteiden, siten kuin ne määritellään I luvussa, kokonaistuonnista viimeisen sellaisen vuoden aikana, jolta on saatavana tilastotietoja. Toimenpiteitä sovelletaan enintään viiden vuoden ajan, ellei assosiointineuvosto salli pitempää ajanjaksoa. Toimenpiteiden soveltaminen lopetetaan viimeistään siirtymäkauden päättyessä. Näitä toimenpiteitä ei voida ottaa käyttöön tuotteen osalta, jos kaikkien kyseistä tuotetta koskevien tullien ja määrällisten rajoitusten tai vaikutuksiltaan vastaavien maksujen tai toimenpiteiden poistamisesta on kulunut yli kolme vuotta. Slovakian tasavalta antaa assosiointineuvostolle tiedoksi kaikki poikkeukselliset toimenpiteet, jotka se aikoo toteuttaa, ja yhteisön pyynnöstä assosiointineuvostossa käydään ennen toimenpiteiden soveltamista neuvotteluja näistä toimenpiteistä ja aloista, joilla niitä sovelletaan. Kun Slovakian tasavalta toteuttaa näitä toimenpiteitä, se esittää assosiointineuvostolle aikataulun tämän artiklan mukaisten tullien poistamisesta. Tässä aikataulussa määrätään näiden tullien asteittaisesta poistamisesta tasasuuruisina vuotuisina erinä viimeistään toisen vuoden loppuun mennessä niiden käyttöönottamisesta. Assosiointineuvosto voi päättää erilaisesta aikataulusta. 30 artikla Jos toinen osapuolista toteaa, että sen ja toisen osapuolen välisessä kaupassa harjoitetaan tullitariffeja ja kauppaa koskevan yleissopimuksen (GATT) VI artiklassa tarkoitettua polkumyyntiä, se voi toteuttaa aiheelliset toimenpiteet tätä polkumyyntiä vastaan GATT-sopimuksen VI artiklan täytäntöönpanoa koskevan sopimuksen ja oman asiaan liittyvän kansallisen lainsäädäntönsä mukaisesti sekä 34 artiklassa määrättyjä edellytyksiä ja menettelyjä noudattaen. 31 artikla Jos tiettyä tuotetta tuodaan sellaisina lisääntyneinä määrinä ja sellaisin edellytyksin, että se aiheuttaa tai uhkaa aiheuttaa: - vakavaa haittaa kansallisille tuottajille, joiden tuotteet ovat samankaltaisia tai suoraan kilpailuasemassa jommankumman sopimuspuolen alueella, tai - vakavia häiriöitä jollakin talouden alalla tai vaikeuksia, jotka saattavat johtaa jonkin alueen taloudellisen tilanteen huomattavaan heikentymiseen, yhteisö tai Slovakian tasavalta voi toteuttaa aiheelliset toimenpiteet 34 artiklassa määrättyjen edellytysten ja menettelyjen mukaisesti. 32 artikla Jos 14 ja 26 artiklan määräysten noudattaminen aiheuttaa: i) sellaisen tuotteen jälleenviennin kolmanteen maahan, johon viejänä oleva osapuoli soveltaa viennin määrällisiä rajoituksia, vientitulleja tai vaikutuksiltaan vastaavia toimenpiteitä tai maksuja, tai ii) sellaisen tuotteen riittämättömän tarjonnan tai mahdollisen riittämättömän tarjonnan, joka on olennaisen tärkeä viejänä olevalle osapuolelle, ja jos edellä esitetyt tilanteet aiheuttavat tai ovat omiaan aiheuttamaan huomattavia vaikeuksia viejänä olevalle osapuolelle, tämä voi toteuttaa aiheelliset toimenpiteet 34 artiklassa määrättyjen edellytysten ja menettelyjen mukaisesti. Nämä toimenpiteet eivät saa olla syrjiviä, ja ne on poistettava, kun niiden ylläpitämisen edellytykset eivät enää täyty. 33 artikla Jäsenvaltiot ja Slovakian tasavalta mukauttavat asteittain kaikki valtion kaupalliset monopolit varmistaakseen, että viidennen vuoden loppuun mennessä tämän sopimuksen voimaantulosta tavaroiden hankinnan ja kaupan pitämisen edellytyksissä ei enää esiinny syrjintää jäsenvaltioiden ja Slovakian tasavallan kansalaisten välillä. Assosiointineuvostolle ilmoitetaan tämän tavoitteen saavuttamiseksi toteutetuista toimenpiteistä. 34 artikla 1. Jos yhteisö tai Slovakian tasavalta soveltaa sellaisten tuotteiden tuontiin, jotka ovat omiaan aiheuttamaan 31 artiklassa tarkoitettuja vaikeuksia, hallinnollista menettelyä, jonka tarkoituksena on saada nopeasti tietoja kaupankäynnin kehityssuunnista, se ilmoittaa tästä toiselle osapuolelle. 2. Edellä 30, 31 ja 32 artiklassa tarkoitetuissa tapauksissa ennen niissä määrättyjen toimenpiteiden toteuttamista tai tapauksissa, joihin sovelletaan 3 kohdan d alakohtaa, yhteisö tai Slovakian tasavalta, tapauksen mukaan, toimittaa assosiointineuvostolle mahdollisimman pian kaikki merkittävät tiedot kummankin osapuolen kannalta hyväksyttävissä olevan ratkaisun saavuttamiseksi. On valittava ensisijaisesti sellaisia toimenpiteitä, jotka aiheuttavat vähiten häiriötä tämän sopimuksen toiminnalle. Suojatoimenpiteistä ilmoitetaan heti assosiointineuvostolle, ja niistä neuvotellaan assosiointineuvostossa säännöllisesti, erityisesti aikataulun laatimiseksi niiden poistamista varten heti, kun olosuhteet sen sallivat. 3. Edellä 2 kohdan täytäntöönpanemiseksi sovelletaan seuraavia määräyksiä: a) Edellä 31 artiklan osalta, mainitussa artiklassa tarkoitetusta tilanteesta johtuvat vaikeudet annetaan tiedoksi tarkastelua varten assosiointineuvostolle, joka voi tehdä kaikki tarvittavat päätökset niiden poistamiseksi. Jos assosiointineuvosto tai viejänä oleva osapuoli ei ole tehnyt päätöstä vaikeuksien poistamiseksi tai ei ole löytänyt muuta hyväksyttävää ratkaisua 30 päivän kuluessa asian tiedoksiantamisesta, tuojana oleva osapuoli voi toteuttaa aiheelliset toimenpiteet ongelman ratkaisemiseksi. Nämä toimenpiteet eivät saa olla laajempia kuin on tarpeen ilmenneiden vaikeuksien poistamiseksi; b) Edellä 30 artiklan osalta, assosiointineuvostolle on annettava tieto polkumyynnin harjoittamisesta heti, kun tuojana olevan osapuolen viranomaiset ovat aloittaneet asian tutkimisen. Jos vuoden 1994 GATT-sopimuksen VI artiklassa tarkoitettua polkumyyntiä ei ole lopetettu tai jos muuta hyväksyttävää ratkaisua ei ole löydetty 30 päivän kuluessa asian saattamisesta assosiointineuvoston käsiteltäväksi, tuojana oleva osapuoli voi toteuttaa aiheelliset toimenpiteet; c) Edellä 32 artiklan osalta, mainitussa artiklassa tarkoitetuista tilanteista johtuvat vaikeudet ilmoitetaan tarkastusta varten assosiointineuvostolle. Assosiointineuvosto voi tehdä kaikki tarvittavat päätökset vaikeuksien poistamiseksi. Jos se ei ole tehnyt päätöstä 30 päivän kuluessa siitä päivästä, jona ongelma on saatettu sen käsiteltäväksi, viejänä oleva osapuoli voi soveltaa kyseisen tuotteen viennin osalta aiheellisia toimenpiteitä; d) Jos poikkeuksellisten olosuhteiden vuoksi on tarpeen toimia heti ilman etukäteistä tietoa tai tarkastelua, yhteisö tai Slovakian tasavalta, kumpi tahansa on kyseessä, voi 30, 31 ja 32 artiklassa täsmennetyissä tilanteissa soveltaa viipymättä suojatoimenpiteitä, jotka ovat ehdottomasti tarpeen tilanteessa, ja antaa asiasta tiedon assosiointineuvostolle viipymättä. 35 artikla Pöytäkirjassa n:o 4 vahvistetaan alkuperäsäännöt tässä sopimuksessa määrätyn tullietuuskohtelun soveltamista varten. 36 artikla Tämä sopimus ei estä sellaisten tuontia, vientiä tai kauttakuljetusta koskevien kieltojen tai rajoitusten soveltamista, jotka ovat perusteltuja julkisen moraalin, yleisen järjestyksen tai turvallisuuden vuoksi, ihmisten, eläinten tai kasvien terveyden ja elämän suojelemiseksi, uusiutumattomien luonnonvarojen suojelemiseksi, taiteellisten, historiallisten tai arkeologisten kansallisaarteiden suojelemiseksi taikka henkisen omaisuuden, teollisoikeuden ja kaupallisen omaisuuden suojelemiseksi, tai kultaa ja hopeaa koskevien sääntöjen perusteella. Nämä kiellot tai rajoitukset eivät kuitenkaan saa olla keino mielivaltaisen syrjinnän harjoittamiseksi tai osapuolten välisen kaupan peitellyksi rajoittamiseksi. 37 artikla Pöytäkirjassa n:o 5 vahvistetaan erityismääräykset, joita sovelletaan Slovakian tasavallan sekä Espanjan ja Portugalin väliseen kauppaan. IV OSASTO TYÖNTEKIJÖIDEN LIIKKUVUUS, SIJOITTAUTUMISOIKEUS JA PALVELUT I LUKU Työntekijöiden liikkuvuus 38 artikla 1. Jollei yksittäisissä jäsenvaltioissa sovellettavista edellytyksistä ja yksityiskohtaisista säännöistä muuta johdu: - kansalaisuudeltaan slovakialaisia työntekijöitä, jotka laillisesti työskentelevät jonkin jäsenvaltion alueella, ei verrattuna kyseisen jäsenvaltion kansalaisiin saa syrjiä heidän kansalaisuutensa perusteella työoloissa, palkkauksessa tai irtisanomisessa, - laillisesti jossakin jäsenvaltiossa työskentelevän työntekijän aviopuolisolla ja lapsilla, jotka asuvat siellä laillisesti, on pääsy tämän jäsenvaltion työmarkkinoille mainitun työntekijän työluvan voimassaolon ajan; poikkeuksen muodostavat kausityöntekijät ja 42 artiklassa tarkoitettujen kahdenvälisten sopimusten perusteella saapuneet työntekijät, jollei mainituissa sopimuksissa toisin määrätä. 2. Slovakian tasavallan on myönnettävä 1 kohdassa tarkoitettu kohtelu alueellaan laillisesti työskenteleville työntekijöille, jotka ovat jonkin jäsenvaltion kansalaisia, sekä näiden aviopuolisoille ja lapsille, jotka asuvat sen alueella laillisesti, jollei siellä sovellettavista edellytyksistä ja yksityiskohtaisista säännöistä muuta johdu. 39 artikla 1. Jäsenvaltioiden alueella laillisesti työskenteleviin, kansalaisuudeltaan slovakialaisiin työntekijöihin ja heidän siellä laillisesti asuviin perheenjäseniinsä sovellettavien sosiaaliturvajärjestelmien yhteensovittamiseksi: - mainittujen työntekijöiden vakuutus-, työskentely- ja asumiskaudet yksittäisissä jäsenvaltioissa lasketaan yhteen heidän itsensä ja heidän perheenjäsentensä vanhuuden, työkyvyttömyyden ja kuoleman perusteella maksettavaa eläkettä ja elinkorkoja sekä sairaanhoitoa varten, - kaikki vanhuuden, kuoleman, työtapaturman tai ammattitaudin taikka työtapaturmasta tai ammattitaudista aiheutuneen työkyvyttömyyden perusteella maksettavat eläkkeet ja elinkorot, lukuun ottamatta maksuihin perustumattomia erityisetuuksia, voidaan siirtää vapaasti velallisena olevan jäsenvaltion tai velallisina olevien jäsenvaltioiden lainsäädännön mukaisesti sovellettavaan kurssiin, - kyseiset työntekijät saavat perheavustuksia edellä määritellyille perheenjäsenilleen, jollei jäsenvaltioissa sovellettavista edellytyksistä ja yksityiskohtaisista säännöistä muuta johdu. 2. Slovakian tasavalta myöntää 1 kohdan toisessa ja kolmannessa alakohdassa täsmennetyn kohtelun kaltaisen kohtelun alueellaan laillisesti työskenteleville työntekijöille, jotka ovat jonkin jäsenvaltion kansalaisia, sekä heidän siellä laillisesti asuville perheenjäsenilleen. 40 artikla 1. Assosiointineuvosto tekee päätöksen määräyksistä, joilla toteutetaan 39 artiklassa esitetyt tavoitteet. 2. Assosiointineuvosto päättää sellaista hallinnollista yhteistyötä koskevista yksityiskohtaisista säännöistä, jolla varmistetaan 1 kohdassa tarkoitettujen määräysten soveltamiseksi tarvittavat hallintoon ja valvontaan liittyvät takeet. 41 artikla Assosiointineuvoston 40 artiklan mukaisesti antamat määräykset eivät saa mitenkään vaikuttaa Slovakian tasavallan ja jäsenvaltioiden välillä tehdyistä kahdenvälisistä sopimuksista aiheutuviin oikeuksiin tai velvoitteisiin, jos näissä sopimuksissa määrätään Slovakian tasavallan tai jäsenvaltioiden kansalaisille edullisempi kohtelu. 42 artikla 1. Ottaen huomioon jäsenvaltioiden työmarkkinatilanteen, ja jollei mainitun jäsenvaltion voimassa olevasta työntekijöiden liikkuvuutta koskevasta lainsäädännöstä ja säännöistä muuta johdu: - slovakialaisten työntekijöiden työnsaantimahdollisuudet, jotka jäsenvaltiot antavat heille kahdenvälisten sopimusten nojalla, olisi säilytettävä, ja niitä olisi mahdollisuuksien mukaan parannettava, - muut jäsenvaltiot tarkastelevat mahdollisuutta tehdä samanlaisia sopimuksia. 2. Assosiointineuvosto tarkastelee muiden parannusten myöntämistä, mukaan lukien mahdollisuudet päästä ammattikoulutukseen, jäsenvaltioissa voimassa olevien sääntöjen ja menettelyjen mukaisesti, ottaen huomioon jäsenvaltioiden ja yhteisön työmarkkinatilanteen. 43 artikla Assosiointineuvosto tarkastelee 7 artiklassa tarkoitetun toisen vaiheen aikana tai aikaisemmin, jos niin päätetään, muita keinoja työntekijöiden liikkuvuuden parantamiseksi, ottaen huomioon muun muassa Slovakian tasavallan yhteiskunnallisen ja taloudellisen tilanteen sekä yhteisön työllisyystilanteen. Assosiointineuvosto antaa tätä varten suosituksia. 44 artikla Yhteisö antaa Slovakian tasavallalle 88 artiklan mukaisesti teknistä apua asianmukaisen sosiaaliturvajärjestelmän rakentamisessa edistääkseen työvoiman uudelleen suuntautumista Slovakian tasavallan talouden rakennemuutoksen yhteydessä. II LUKU Sijoittautuminen 45 artikla 1. Slovakian tasavalta edistää 7 artiklassa tarkoitetun siirtymäkauden aikana yhteisön yhtiöiden ja kansalaisten sijoittumista alueelleen. Tätä varten: i) tämän sopimuksen voimaantulosta alkaen Slovakian tasavalta takaa yhteisön yhtiöiden ja kansalaisten sijoittautumiselle kohtelun, joka ei ole epäedullisempi kuin Slovakian tasavallan omille kansalaisilleen ja yhtiöilleen myöntämä kohtelu, lukuun ottamatta liitteissä XVIa ja XVIb tarkoitettuja aloja, joille tällainen kohtelu on taattava viimeistään 7 artiklassa tarkoitetun siirtymäkauden lopussa, ja ii) tämän sopimuksen voimaantulosta alkaen Slovakian tasavalta takaa alueelleen sijoittautuneille yhteisön yhtiöille ja kansalaisille kohtelun, joka ei ole epäedullisempi kuin sen omille yhtiöilleen ja kansalaisilleen myöntämä kohtelu; iii) sen estämättä, mitä i ja ii alakohdassa määrätään, mainituissa alakohdissa kuvattua kansallista kohtelua sovelletaan Slovakian tasavallassa vapaata ammattia harjoittaviin yhteisön kansalaisiin vasta tämän sopimuksen voimaantuloa seuraavan kuudennen vuoden alusta. 2. Edellä 1 kohdassa tarkoitetun siirtymäkauden aikana Slovakian tasavalta ei anna mitään uusia säännöksiä tai toteuta mitään uusia toimenpiteitä, joilla olisi syrjivä vaikutus sen alueelle jo sijoittautuneiden yhteisön yhtiöiden tai kansalaisten sijoittautumisen ja toiminnan osalta sen omiin yhtiöihin ja kansalaisiin verrattuna. 3. Tämän sopimuksen voimaantulosta alkaen kukin jäsenvaltio takaa Slovakian tasavallan yhtiöiden ja kansalaisten sijoittautumiselle kohtelun, joka ei ole epäedullisempi kuin jäsenvaltion omille yhtiöilleen ja kansalaisilleen myöntämä kohtelu, ja kukin jäsenvaltio takaa alueelleen sijoittautuneiden Slovakian tasavallan yhtiöiden ja kansalaisten toiminnalle kohtelun, joka ei ole epäedullisempi kuin jäsenvaltion omille yhtiöilleen ja kansalaisilleen takaama kohtelu. 4. Tässä sopimuksessa tarkoitetaan: a) "sijoittautumisella": i) kansalaisten osalta oikeutta ryhtyä harjoittamaan taloudellista toimintaa itsenäisinä ammatinharjoittajina ja oikeutta perustaa ja johtaa yhtiöitä, erityisesti yhtiöitä, jotka ovat heidän tosiasiallisessa valvonnassaan. Itsenäisenä ammatinharjoittajana ja liikeyrityksen johtajana toimimiseen ei sisälly oikeutta hakea palkkatyötä toisen osapuolen työmarkkinoilla. Tämän luvun määräyksiä ei sovelleta henkilöihin, jotka eivät ole täysin itsenäisiä ammatinharjoittajia; ii) yhtiöiden osalta oikeutta ryhtyä harjoittamaan taloudellista toimintaa perustamalla ja johtamalla tytäryhtiöitä, sivuliikkeitä ja kauppaedustajan liikkeitä; b) yhtiön "tytäryhtiöllä": yhtiötä, joka tosiasiallisesti on ensin mainitun yhtiön valvonnassa; c) "taloudellisella toiminnalla" erityisesti teollista tai kaupallista toimintaa sekä pienteollisuutta tai vapaan ammatin harjoittamista. 5. Edellä 1 kohdan i ja iii kohdassa tarkoitetun siirtymäkauden aikana assosiointineuvosto tarkastelee säännöllisesti mahdollisuutta soveltaa nopeammin kansallista kohtelua liitteessä XVIa ja XVIb tarkoitettujen alojen osalta sekä sisällyttää nopeammin liitteissä XVIc luetellut alat tai toiminnot tämän artiklan 1, 2 ja 3 kohdan soveltamisalaan kuuluviksi. Assosiointineuvosto voi päättää muuttaa näitä liitteitä. Edellä 1 kohdan i ja iii alakohdassa tarkoitetun siirtymäkauden päättyessä assosiointineuvosto voi poikkeuksellisesti Slovakian tasavallan pyynnöstä ja tilanteen niin vaatiessa päättää liitteissä XVIa ja XVIb lueteltujen alojen tai toimintojen poissulkemisajan pidentämisestä rajoitetuksi ajaksi. 6. Tämän artiklan 1, 2 ja 3 kohdan määräyksiä, jotka liittyvät yhteisön yhtiöiden ja kansalaisten sijoittautumiseen Slovakian tasavallan alueelle, ei sovelleta liitteessä XVIc lueteltuihin aloihin ja toimintoihin. 7. Sen estämättä, mitä tässä artiklassa määrätään, Slovakian tasavallan alueelle sijoittautuneilla yhteisön yhtiöillä on tämän sopimuksen voimaantulosta alkaen oikeus hankkia, käyttää, vuokrata ja myydä kiinteistöjä sekä luonnonvarojen ja maatalous- ja metsätalousmaan osalta oikeus antaa niitä vuokralle, jos tämä on tarpeen harjoitettaessa sitä taloudellista toimintaa, jonka vuoksi sijoittautuminen on tapahtunut. Slovakian tasavalta myöntää nämä oikeudet Slovakian tasavaltaan sijoittautuneille yhteisön yhtiöiden tytäryhtiöille ja kauppaedustajien liikkeille viimeistään kuudennen vuoden lopussa tämän sopimuksen voimaantulosta. Slovakian tasavalta myöntää nämä oikeudet itsenäisinä ammatinharjoittajina Slovakian tasavallassa toimiville yhteisön kansalaisille viimeistään 7 artiklassa tarkoitetun siirtymäkauden lopussa. 46 artikla 1. Jollei 45 artiklan määräysten soveltamisesta muuta johdu ja lukuun ottamatta liitteessä XVIa esitettyjä rahoituspalveluja, kukin sopimuspuoli voi säädellä yhtiöiden ja kansalaisten sijoittautumista ja toimintaa alueellaan, jos tämä säätely ei aiheuta toisen osapuolen yhtiöiden ja kansalaisten syrjintää verrattuna sopimuspuolen omiin yhtiöihin ja kansalaisiin. 2. Liitteessä XVIa esitettyjen rahoituspalvelujen osalta tämä sopimus ei rajoita osapuolten oikeutta toteuttaa tarvittavia toimenpiteitä rahapolitiikan toteuttamiseksi eikä vakavaraisuussääntöjä, joilla taataan investoijien, tallettajien, vakuutuksenottajien tai sellaisten henkilöiden, joille on taattava luottamuksenvaraisen sopimuksen perusteella velvoitteiden täyttäminen, suojelu taikka säilytetään rahoitusjärjestelmän yhtenäisyys ja vakaus. Nämä toimenpiteet eivät saa aiheuttaa toisen osapuolen yhtiöiden ja kansalaisten syrjintää kansallisuuden perusteella verrattuna osapuolen omiin yhtiöihin ja kansalaisiin. 47 artikla Helpottaakseen yhteisön kansalaisten ja Slovakian tasavallan kansalaisten pääsyä säänneltyihin ammatteihin sekä helpottaakseen näiden ammattien harjoittamista Slovakian tasavallassa ja yhteisössä, assosiointineuvosto tarkastelee määräyksiä, jotka on tarpeen antaa tutkintojen kelpoisuuden molemminpuoliseksi tunnustamiseksi. Assosiointineuvosto voi toteuttaa tätä varten kaikki tarvittavat toimenpiteet. 48 artikla Edellä 46 artiklan määräykset eivät estä sitä, että sopimuspuoli soveltaa erityisiä sääntöjä, jotka koskevat sen alueella olevien sellaisten toisen osapuolen yhtiöiden sivuliikkeiden ja kauppaedustajien liikkeiden sijoittautumista ja toimintaa, joita ei ole perustettu ensin mainitun sopimuspuolen alueella, jos nämä erityisjärjestelyt ovat perusteltuja sen vuoksi, että näissä sivuliikkeissä ja kauppaedustajien liikkeissä on oikeudellisia tai teknisiä eroja verrattuna sen omalla alueella perustettujen yhtiöiden sivuliikkeisiin ja kauppaedustajien liikkeisiin, sekä rahoituspalvelujen osalta sen vuoksi, että se on vakavaraisuussääntöjen vuoksi perusteltua. Liitteessä XVIa esitettyjen rahoituspalvelujen osalta kohtelu on erilaista vain siinä määrin kuin on ehdottomasti tarpeen valvontaoikeudellisten sääntöjen kannalta oikeudellisten tai teknisten erojen vuoksi. 49 artikla 1. Tässä sopimuksessa tarkoitetaan "yhteisön yhtiöllä" ja vastaavasti "Slovakian tasavallan yhtiöllä" yhtiötä, joka on jäsenvaltion tai Slovakian tasavallan lainsäädännön mukaisesti perustettu ja jolla on sääntöjensä mukainen kotipaikka tai keskushallinto yhteisön tai Slovakian tasavallan alueella taikka joka on pääasiallisesti sijoittautunut yhteisön tai Slovakian tasavallan alueelle. Jos yhteisön tai Slovakian tasavallan lainsäädännön mukaisesti perustetulla yhtiöllä on ainoastaan sääntöjensä mukainen kotipaikka yhteisön tai Slovakian tasavallan alueella, on sen toiminnalla oltava todellinen ja jatkuva yhteys jonkin jäsenvaltion tai Slovakian tasavallan talouteen. 2. Tämän luvun ja tämän osaston III luvun määräyksiä sovelletaan myös kansainvälisen meriliikenteen osalta niihin jäsenvaltioiden tai Slovakian tasavallan kansalaisiin ja laivanvarustamoihin, jotka ovat sijoittautuneet muualle kuin yhteisöön tai Slovakian tasavaltaan mutta jotka ovat jonkin jäsenvaltion tai Slovakian tasavallan kansalaisten valvonnassa, jos niille kuuluvat alukset on rekisteröity tässä jäsenvaltiossa tai Slovakian tasavallassa niiden lainsäädännön mukaisesti. 3. Tässä sopimuksessa tarkoitetaan "yhteisön kansalaisella" ja "Slovakian tasavallan kansalaisella": luonnollista henkilöä, jolla on jonkin jäsenvaltion tai vastaavasti Slovakian tasavallan kansalaisuus. 4. Tämän sopimuksen määräykset eivät rajoita kunkin osapuolen oikeutta toteuttaa kaikki tarvittavat toimenpiteet sen estämiseksi, että kyseisen osapuolen toteuttamia toimenpiteitä, jotka koskevat kolmansien maiden pääsyä sen markkinoille, kierrettäisiin tämän sopimuksen määräyksillä. 50 artikla Tätä sopimusta sovellettaessa tarkoitetaan "rahoituspalveluilla": liitteessä XVIa tarkoitettuja toimia. Assosiointineuvosto voi laajentaa tai muuttaa mainitun liitteen soveltamisalaa. 51 artikla Slovakian tasavalta voi tämän sopimuksen voimaantulopäivää seuraavan kuuden ensimmäisen vuoden aikana tai liitteissä XVIa ja XVIb tarkoitettujen alojen osalta 7 artiklassa tarkoitetun siirtymäkauden aikana toteuttaa tämän luvun määräyksistä poikkeavia toimenpiteitä yhteisön yhtiöiden ja kansalaisten sijoittautumisen osalta, jos tietyllä teollisuuden alalla: - on meneillään rakennemuutos, tai - ilmenee vakavia vaikeuksia, erityisesti jos ne aiheuttavat vakavia yhteiskunnallisia ongelmia Slovakian tasavallassa, tai - slovakialaiset yhtiöt tai kansalaiset menettävät markkinaosuutensa tai kärsivät niiden huomattavasta pienentymisestä tietyllä elinkeino- tai teollisuuden alalla Slovakian tasavallassa, tai - Slovakian tasavallassa ollaan vasta uuden teollisuuden perustamisvaiheessa. Tällaisiin toimenpiteisiin liittyy seuraavaa: i) niiden soveltaminen päättyy viimeistään kaksi vuotta tämän sopimuksen voimaantuloa seuraavan kuudennen vuoden päättymisen jälkeen tai liitteiden XVIa ja XVIb kattamien alojen osalta, 7 artiklassa tarkoitetun siirtymäkauden lopussa; ii) ne ovat asianmukaisia ja tarpeen tilanteen korjaamiseksi, ja iii) ne liittyvät ainoastaan sijoittautumisiin, jotka tapahtuvat Slovakian tasavallassa näiden toimenpiteiden voimaantulon jälkeen, ja ne eivät aiheuta toimenpidettä toteutettaessa Slovakian tasavaltaan jo sijoittautuneisiin yhteisön yhtiöihin tai kansalaisiin kohdistuvaa syrjintää verrattuna Slovakian tasavallan yhtiöihin ja kansalaisiin. Assosiointineuvosto voi Slovakian tasavallan pyynnöstä ja tarpeen vaatiessa poikkeuksellisesti päättää pidentää i alakohdassa tarkoitettua ajanjaksoa tietyn alan osalta ja rajoitetuksi ajaksi. Suunnitellessaan ja soveltaessaan näitä toimenpiteitä Slovakian tasavalta myöntää, milloin mahdollista, yhteisön yhtiöille ja kansalaisille etuuskohtelun, joka ei missään tapauksessa saa olla epäedullisempi kuin kolmannen maan yhtiöille tai kansalaisille myönnetty kohtelu. Ennen näiden toimenpiteiden toteuttamista Slovakian tasavalta neuvottelee asiasta assosiointineuvostossa ja soveltaa näitä toimenpiteitä aikaisintaan yhden kuukauden kuluttua siitä, kun se on antanut assosiointineuvostolle tiedoksi suunnittelemansa konkreettiset toimenpiteet edellyttäen, että mikään välittömiä toimenpiteitä vaativa korvaamaton vahinko ei ole uhkaamassa; tällaisessa tapauksessa Slovakian tasavalta neuvottelee assosiointineuvostossa välittömästi näiden toimenpiteiden toteuttamisen jälkeen. Tämän sopimuksen voimaantuloa seuraavan kuudennen vuoden päättyessä tai liitteissä XVIa ja XVIb tarkoitettujen alojen osalta 7 artiklassa tarkoitetun siirtymäkauden jälkeen Slovakian tasavalta voi toteuttaa tällaisia toimenpiteitä ainoastaan assosiointineuvoston suostumuksella ja sen määrittämin edellytyksin. 52 artikla 1. Tämän luvun määräyksiä ei sovelleta ilma-, sisävesi- ja merikabotaasiliikenteeseen. 2. Assosiointineuvosto voi antaa suosituksia parantaakseen sijoittautumista ja toimintaa 1 kohdassa tarkoitetuilla aloilla. 53 artikla 1. Poiketen siitä, mitä tämän osaston I luvussa määrätään, Slovakian tasavallan tai vastaavasti yhteisön myöntämän sijoittautumisoikeuden saaneilla on vastaanottavan valtion voimassa olevan lainsäädännön mukaisesti oikeus Slovakian tasavallan tai yhteisön alueella työllistää tai antaa tytäryhtiöidensä työllistää yhteisön jäsenvaltioiden tai Slovakian tasavallan kansalaisia, jos nämä henkilöt kuuluvat tämän artiklan 2 kohdassa määriteltyyn perushenkilökuntaan ja jos ainoastaan kyseiset sijoittautumiseen oikeutetut tai näiden tytäryhtiöt työllistävät nämä henkilöt. Näiden henkilöiden oleskelulupa ja työlupa koskee ainoastaan työskentelyjaksoa. 2. Sijoittautumisoikeuden saaneen yhtiön, jäljempänä "yhtiö" perushenkilökuntaan kuuluu: a) yhtiön johtotason tehtävissä olevat henkilöt, jotka ensisijaisesti johtavat yhtiötä ja joita puolestaan yhtiön hallitus tai osakkeenomistajat valvovat tai johtavat; johtotason tehtävissä olevien toimivaltaan kuuluu: - johtaa yhtiötä tai sen osastoa taikka alaosastoa, - valvoa ja tarkastaa muun valvontatehtävissä toimivan tai hallinnollisen henkilöstön työskentelyä, - henkilökohtainen toimivalta palkata tai irtisanoa työntekijöitä taikka antaa heidän palkkaamistaan tai irtosanomistaan koskevia suosituksia sekä toteuttaa muita henkilöstöä koskevia toimenpiteitä. b) yhtiössä työskenteleviä henkilöitä, joilla on: - pätevyys teknistä erityisosaamista vaativiin töihin tai tehtäviin, - osaamistaso, joka on yhtiön toiminnalle, tutkimusvälineistön käytölle, teknologialle tai hallinnolle välttämätöntä. Näihin henkilöihin voi kuulua myös luvanvaraisten ammattien harjoittajia. Yhtiön on palkattava edellä tarkoitetut henkilöt vähintään yhtä vuotta ennen sitä, kun se laittaa heidät edellä mainittuihin tehtäviin. 54 artikla 1. Tämän luvun määräyksiä sovelletaan yleisen järjestyksen, yleisen turvallisuuden tai kansanterveyden vuoksi perustelluissa rajoissa. 2. Tämän luvun määräyksiä ei sovelleta toimintaan, johon kummankin osapuolen alueella jatkuvasti tai tilapäisesti liittyy julkisen vallan käyttöä. 55 artikla Tämän luvun ja tämän osaston III luvun määräyksiä sovelletaan myös yhtiöihin, joita Slovakian tasavallan yhtiöt tai kansalaiset yhdessä yhteisön yhtiöiden tai kansalaisten kanssa valvovat tai jotka ovat näiden yksinomaisessa yhteisomistuksessa. III LUKU Palvelujen tarjonta yhteisön ja Slovakian tasavallan välillä 56 artikla 1. Osapuolet sitoutuvat tämän luvun määräysten mukaisesti toteuttamaan tarvittavat toimenpiteet salliakseen asteittain, että yhteisön tai Slovakian tasavallan yhtiöt ja kansalaiset tarjoavat palveluja muun kuin sen osapuolen alueella, johon ne ovat sijoittautuneet, ottaen huomioon molempien osapuolten palvelualojen kehittyminen. 2. Sopusoinnussa 1 kohdassa tarkoitetun vapauttamisen kanssa ja jollei 59 artiklan 1 kohdan määräyksistä muuta johdu, osapuolet sallivat niiden luonnollisten henkilöiden tilapäisen liikkuvuuden, jotka tarjoavat palveluja tai jotka kuuluvat palvelujen tarjoajan perushenkilökuntaan 53 artiklan 2 kohdassa tarkoitetulla tavalla, mukaan lukien luonnolliset henkilöt, jotka edustavat yhteisön tai Slovakian tasavallan yhtiöitä tai kansalaisia ja jotka haluavat saapua tilapäisesti maahan neuvotellakseen palvelujen myymisestä tai tehdäkseen palvelujen myymistä koskevia sopimuksia palvelujen tarjoajan puolesta, edellyttäen, että nämä edustajat eivät itse suoranaisesti työskentele suurelle yleisölle suunnattavassa myynnissä eivätkä itse henkilökohtaisesti tarjoa palveluja. 3. Assosiointineuvosto toteuttaa tarvittavat toimenpiteet tämän artiklan 1 kohdan määräysten asteittaiseksi täytäntöönpanemiseksi. 57 artikla Yhteisön ja Slovakian tasavallan välisten kuljetuspalveluiden tarjontaan sovelletaan 56 artiklan määräysten sijaan seuraavia määräyksiä: 1. Kansainvälisen meriliikenteen osalta osapuolet sitoutuvat noudattamaan tehokkaasti periaatetta kaupallisin perustein tapahtuvasta vapaasta pääsystä markkinoille ja liikenteeseen: a) Edellä mainittu määräys ei vaikuta oikeuksiin ja velvoitteisiin, jotka kuuluvat tämän sopimuksen jomman kumman osapuolen soveltamien Yhdistyneiden Kansakuntien linjakonferenssien käyttäytymissääntöjen soveltamisalaan. Linjakonferenssiin kuulumattomat varustamot saavat kilpailla konferenssiin kuuluvien varustamoiden kanssa edellyttäen, että ne noudattavat periaatetta kaupallisin perustein tapahtuvasta terveestä kilpailusta. b) Osapuolet vahvistavat sitoutuneensa noudattamaan vapaan kilpailun periaatetta kuivan ja nestemäisen irtotavaran kaupan osalta; 2. Edellä 1 alakohdan periaatteiden mukaisesti: a) osapuolet eivät jatkossa sisällytä kolmansien maiden kanssa tekemiinsä kahdenvälisiin sopimuksiin kuljetusosuuksia koskevaa sopimuslauseketta, lukuun ottamatta poikkeuksellisia olosuhteita, joissa tämän sopimuksen jomman kumman osapuolen laivanvarustamoilla ei olisi muutoin mahdollisuutta liikennöidä kyseiseen kolmanteen maahan ja pois sieltä; b) osapuolet kieltävät tulevissa kahdenvälisissä sopimuksissaan kuivan ja nestemäisen irtotavaran kuljetusosuuksia koskevat sopimuslausekkeet; c) osapuolet poistavat tämän sopimuksen voimaantullessa kaikki yksipuoliset toimenpiteet sekä hallinnolliset, tekniset ja muut esteet, joilla voi olla rajoittava tai syrjivä vaikutus palvelujen vapaaseen tarjontaan kansainvälisessä meriliikenteessä. 3. Osapuolten välisen liikenteen yhdenmukaistetun kehityksen ja asteittaisen vapauttamisen varmistamiseksi, jotka on mukautettu niiden molemminpuolisiin kaupallisiin tarpeisiin, sovitaan molemminpuolista markkinoille pääsyä lento- ja maaliikenteessä koskevista edellytyksistä erityisissä sopimuksissa, joista osapuolet neuvottelevat tämän sopimuksen tultua voimaan. 4. Ennen 3 kohdassa tarkoitettujen sopimusten tekemistä osapuolet eivät toteuta mitään toimenpiteitä eivätkä ryhdy mihinkään toimiin, jotka saattavat olla rajoittavampia tai syrjivämpiä tämän sopimuksen voimaantuloa edeltävään tilanteeseen verrattuna. 5. Slovakian tasavalta mukauttaa siirtymäkauden aikana asteittain lainsäädäntönsä, mukaan lukien hallinnolliset, tekniset ja muut säännöt, yhteisössä sovellettavaan lento- ja maaliikennettä koskevaan lainsäädäntöön siinä määrin kuin se on tarpeen edistettäessä vapauttamista ja osapuolten molemminpuolista pääsyä markkinoille ja helpotettaessa matkustajien ja tavaroiden liikkuvuutta. 6. Sitä mukaa kuin osapuolet edistyvät tämän luvun tavoitteiden toteuttamisessa assosiointineuvosto tarkastelee keinoja palvelujen vapaan tarjonnan parantamiseksi lento- ja maaliikenteessä. 58 artikla Tässä luvussa tarkoitettuihin asioihin sovelletaan 54 artiklan määräyksiä. IV LUKU Yleiset määräykset 59 artikla 1. Tämän sopimuksen IV osastoa sovellettaessa mitkään sopimuksen määräykset eivät estä osapuolia soveltamasta maahan pääsyä ja maassa oleskelua, työskentelyä, työehtoja, luonnollisten henkilöiden sijoittautumista sekä palvelujen tarjontaa koskevia lakejaan, asetuksiaan ja hallinnollisia määräyksiään, jos näillä määräyksillä ei mitätöidä tai rajoiteta niitä etuja, jotka kuuluvat jollekin sopimuspuolelle tietyn tämän sopimuksen määräyksen nojalla. Tämä määräys ei rajoita 54 artiklan soveltamista. 2. Tämän sopimuksen IV osaston II, III ja IV luvun määräykset mukautetaan assosiointineuvoston päätöksellä GATTin Uruguayn kierroksen yhteydessä käytävien palvelujen tarjontaa koskevien neuvottelujen perusteella ja siten, ettei mikään tämän sopimuksen määräys edellytä kohtelua, joka olisi epäedullisempi kuin kohtelu, josta määrätään kauppaa ja palveluja koskevassa yleissopimuksessa (GATS). 3. Slovakian tasavaltaan sijoittautuneiden yhteisön yhtiöiden ja kansalaisten sulkemista IV osaston II luvun määräysten mukaisesti pois Slovakian tasavallan myöntämän opetuksen, terveydenhuollon, sosiaalipalveluiden ja kulttuurin alalla annettavan valtion tuen piiristä, pidetään 7 artiklassa tarkoitetun siirtymäkauden ajan IV osaston määräysten ja V osastossa tarkoitettujen kilpailusääntöjen mukaisina. V OSASTO MAKSUT, PÄÄOMAT, KILPAILU JA MUUT TALOUDELLISET MÄÄRÄYKSET, LAINSÄÄDÄNTÖJEN LÄHENTÄMINEN I LUKU Juoksevat maksut ja pääomien liikkuvuus 60 artikla Osapuolet sitoutuvat sallimaan vapaasti vaihdettavana valuuttana kaikki kauppatasetta koskevat juoksevat maksut, jos niihin liittyvät kaupat koskevat tämän sopimuksen mukaisesti vapautettua tavaroiden, palvelujen tai henkilöiden liikkuvuutta osapuolten välillä. 61 artikla 1. Jäsenvaltiot ja Slovakian tasavalta takaavat tämän sopimuksen voimaantulosta alkaen maksutaseen pääomaa koskevien suoritusten osalta pääoman vapaan liikkuvuuden sellaisten yhtiöiden suorissa investoinneissa, jotka on perustettu isäntämaan lainsäädännön mukaisesti, ja investoinneissa, jotka on tehty IV osaston II luvun määräysten mukaisesti, sekä näiden investointien ja niistä saatujen voittojen rahaksi muuttamisen ja kotiuttamisen. Poiketen edellä mainitusta määräyksestä tämä vapaa liikkuvuus, rahaksi muuttaminen ja kotiuttaminen varmistetaan tämän sopimuksen voimaantuloa seuraavan viidennen vuoden loppuun mennessä kaikkien niiden investointien osalta, jotka liittyvät Slovakian tasavallassa itsenäisinä ammatinharjoittajina IV osaston II luvun mukaisesti toimivien yhteisön kansalaisten sijoittautumiseen. 2. Jäsenvaltiot eivät tämän sopimuksen voimaantulosta alkaen eikä Slovakian tasavalta tämän sopimuksen voimaantuloa seuraavan viidennen vuoden lopusta alkaen toteuta uusia valuuttarajoituksia, jotka vaikuttavat yhteisön ja Slovakian tasavallan kansalaisten välillä tapahtuviin pääomanliikkeisiin ja niihin liittyviin juokseviin maksuihin, eivätkä ne tiukenna olemassa olevia rajoituksiaan, sanotun kuitenkaan rajoittamatta 1 kohdan soveltamista. 3. Osapuolet neuvottelevat keskenään helpottaakseen pääomien liikkuvuutta yhteisön ja Slovakian tasavallan välillä tämän sopimuksen tavoitteiden edistämiseksi. 62 artikla 1. Sopimuspuolet toteuttavat tämän sopimuksen voimaantuloa seuraavien viiden vuoden aikana toimenpiteitä luodakseen tarvittavat edellytykset sille, että pääomien vapaata liikkuvuutta koskevaa yhteisön lainsäädäntöä voidaan myöhemmin asteittain ryhtyä soveltamaan. 2. Assosiointineuvosto tarkastelee tämän sopimuksen voimaantuloa seuraavan viidennen vuoden aikana keinoja pääomien vapaata liikkuvuutta koskevan yhteisön lainsäädännön soveltamiseksi kokonaisuudessaan. 63 artikla Tämän luvun määräysten mukaisesti ja poiketen siitä, mitä 65 artiklassa määrätään, jos Kansainvälisen valuuttarahaston (IMF) VIII artiklassa tarkoitettua Slovakian tasavallan valuutan täydellistä vaihdettavuutta ei ole toteutettu, Slovakian tasavalta voi poikkeuksellisissa olosuhteissa soveltaa lyhyen ajan ja keskipitkän ajan luottojen myöntämiseen ja saamiseen liittyviä valuuttarajoituksia siltä osin, kuin nämä rajoitukset on asetettu sille näiden luottojen myöntämiseksi ja sen asema IMF:ssä sallii ne. Slovakian tasavalta soveltaa näitä rajoituksia ketään syrjimättä ja huolehtii, että ne haittaavat mahdollisimman vähän tätä sopimusta. Slovakian tasavalta ilmoittaa viivytyksettä assosiointineuvostolle näiden toimenpiteiden toteuttamisesta ja niihin liittyvistä muutoksista. II LUKU Kilpailu ja muut taloutta koskevat määräykset 64 artikla 1. Seuraavat toimenpiteet ovat yhteensopimattomia tämän sopimuksen oikean soveltamisen kanssa siltä osin kuin ne voivat vaikuttaa yhteisön ja Slovakian väliseen kauppaan: i) kaikki yritysten väliset sopimukset, yritysten yhteenliittymien tekemät päätökset sekä yritysten väliset yhdenmukaistetut käytännöt, joiden tarkoituksena tai vaikutuksena on kilpailun estäminen, rajoittaminen tai vääristäminen, ii) yhden tai useamman yrityksen toimesta tapahtuva määräävän markkina-aseman väärinkäyttö kaikilla yhteisön tai Slovakian alueilla tai merkittävällä osalla niistä, iii) julkinen tuki, joka vääristää tai uhkaa vääristää kilpailua suosimalla tiettyjä yrityksiä tai tiettyjä tuotteita. 2. Tämän artiklan vastaisia käytäntöjä arvioidaan Euroopan yhteisön perustamissopimuksen 85, 86 ja 92 artiklan sääntöjen soveltamisesta johtuvien arviointiperusteiden mukaisesti. 3. Assosiointineuvosto antaa kolmen vuoden kuluessa tämän sopimuksen voimaantulosta tarvittavat määräykset 1 ja 2 kohdan soveltamiseksi. Siihen asti, kunnes soveltamista koskevat säännöt annetaan, osapuolet käsittelevät 1 kohdan kanssa yhteensopimattomia käytäntöjä alueellaan oman lainsäädäntönsä mukaisesti. Tämä määräys ei rajoita 6 kohdan soveltamista. 4. a) Edellä 1 kohdan iii alakohdan määräyksiä sovellettaessa osapuolet sopivat, että tämän sopimuksen voimaantuloa seuraavien viiden ensimmäisten vuoden aikana Slovakian tasavallan myöntämää julkista tukea arvioidaan ottaen huomioon, että Slovakian tasavaltaa pidetään samanlaisena alueena kuin yhteisön alueita. Assosiointineuvosto päättää Slovakian taloudellisen tilanteen huomioon ottaen, onko tätä ajanjaksoa jatkettava uusilla viiden vuoden jaksoilla. b) Kumpikin osapuoli varmistaa valtion tuen avoimuuden ja ilmoittaa muun muassa vuosittain toiselle osapuolelle myönnetyn tuen kokonaismäärän ja jakautumisen sekä antaa pyynnöstä tiedot tukijärjestelmistä. Toisen osapuolen pyynnöstä toinen osapuoli antaa tietoja tietyistä yksittäisistä julkisen tuen tapauksista. 5. Edellä III osaston II ja III luvussa tarkoitettujen tuotteiden osalta: - 1 kohdan iii alakohdan määräyksiä ei sovelleta, - 1 kohdan i alakohdan vastaisia käytäntöjä on arvioitava sellaisten yhteisön vahvistamien arviointiperusteiden mukaisesti, jotka perustuvat Euroopan yhteisön perustamissopimuksen 42 ja 43 artiklaan ja erityisesti neuvoston asetuksessa N:o 26 vahvistettuihin arviointiperusteisiin. 6. Jos yhteisö tai Slovakian tasavalta katsoo, että tietty käytäntö on yhteensopimaton 1 kohdan kanssa, ja: - se ei ole 3 kohdassa tarkoitettujen soveltamista koskevien sääntöjen mukainen, tai - näiden sääntöjen puuttuessa ja jos kyseinen käytäntö aiheuttaa tai uhkaa aiheuttaa vakavaa haittaa toisen osapuolen eduille tai huomattavaa aineellista haittaa sen kansalliselle elinkeinoalalle, mukaan lukien palvelujen tuottaminen, se voi toteuttaa aiheelliset toimenpiteet neuvoteltuaan asiasta assosiointineuvostossa tai 30 työpäivän kuluttua siitä, kun se on saattanut asian mainitun neuvoston käsiteltäväksi. Sellaisten käytäntöjen osalta, jotka ovat yhteensopimattomia 1 kohdan iii alakohdan kanssa, nämä aiheelliset toimenpiteet voidaan, jos niihin sovelletaan tullitariffeja ja kauppaa koskevaa yleissopimusta, toteuttaa ainoastaan mainitussa sopimuksessa tai missä tahansa muussa sen yhteydessä neuvotellussa asiaa koskevassa ja osapuolten välillä sovellettavassa asiakirjassa vahvistettujen menettelyjen ja edellytysten mukaisesti. 7. Sen estämättä, mitä 3 kohdan mukaisesti annetuissa vastakkaisissa määräyksissä määrätään, osapuolet vaihtavat tietoja ammatillisen salassapitovelvollisuuden ja liikesalaisuuden sallimat rajat huomioon ottaen. 8. Tätä artiklaa ei sovelleta Euroopan hiili- ja teräsyhteisön perustamissopimuksen soveltamisalaan kuuluviin tuotteisiin, joita pöytäkirja n:o 2 koskee. 65 artikla 1. Jos yhdelle tai useammalle jäsenvaltiolle tai Slovakian tasavallalle aiheutuu taikka niille uhkaa välittömästi aiheutua vakavia maksutaseeseen liittyviä vaikeuksia, yhteisö tai Slovakian tasavalta, tapauksen mukaan, voi toteuttaa tullitariffeja ja kauppaa koskevassa yleissopimuksessa vahvistettujen edellytysten mukaisesti tiettynä aikana rajoittavia toimenpiteitä, mukaan lukien tuontia koskevat toimenpiteet, jotka eivät saa olla laajempia kuin on ehdottomasti tarpeen maksutasetilanteen korjaamiseksi. Toimenpiteitä lievennetään vähitellen sitä mukaa, kuin maksutaseeseen liittyvät ongelmat paranevat ja ne poistetaan kun nämä edellytykset eivät enää oikeuta niiden ylläpitämiseen. Tapauksen mukaan, yhteisö tai Slovakian tasavalta ilmoittaa niiden toteuttamisesta heti toiselle osapuolelle ja esittää mahdollisuuksien mukaan aikataulun niiden poistamiseksi. 2. Osapuolet välttävät kuitenkin sellaisten rajoittavien toimenpiteiden toteuttamista, ja erityisesti sellaisten tuontia koskevien toimenpiteiden toteuttamista, joilla pyritään ratkaisemaan maksutaseeseen liittyvät ongelmat. 3. Rajoittavia toimenpiteitä ei sovelleta investointeihin liittyviin siirtoihin eikä varsinkaan investoitujen tai uudelleen investoitujen varojen kotiuttamiseen eikä muihin niistä saatuihin tuloihin. 66 artikla Julkisten yritysten osalta ja niiden yritysten osalta, joille on myönnetty erityis- tai yksinoikeuksia, assosiointineuvosto varmistaa tämän sopimuksen voimaantuloa seuraavasta kolmannesta vuodesta alkaen Euroopan talousyhteisön perustamissopimuksen ja erityisesti sen 90 artiklan periaatteiden noudattamisen sekä Euroopan turvallisuus- ja yhteistyökonferenssin Bonnissa huhtikuussa 1990 pidetyn kokouksen päätösasiakirjan periaatteiden, erityisesti yritysjohtajien päätöksentekovapauden, noudattamisen. 67 artikla 1. Slovakian tasavalta jatkaa henkiseen, teolliseen ja kaupalliseen omaisuuteen liittyvien oikeuksien suojelun parantamista taatakseen viidennen vuoden loppuun mennessä tämän sopimuksen voimaantulosta yhteisön suojelun tasoon verrattavissa olevan suojelun tason, mukaan lukien näiden oikeuksien noudattamisen varmistamiseksi määrätyt keinot. 2. Slovakian tasavalta jättää samalla liittymishakemuksen Münchenissä 5 päivänä lokakuuta 1973 tehtyyn eurooppalaisen patentin myöntämistä koskevaan sopimukseen. Slovakian tasavalta liittyy myös muihin liitteessä XVII olevassa 1 kohdassa tarkoitettuihin sellaisiin monenkeskisiin sopimuksiin henkisen, teollisen ja kaupallisen omaisuuden suojasta, joihin jäsenvaltiot ovat liittyneet tai joita ne tosiasiallisesti soveltavat. 68 artikla 1. Sopimuspuolet arvioivat, että olisi suotavaa mahdollistaa pääsy julkisiin hankintoihin vastavuoroisesti ja ketään syrjimättä, erityisesti GATT-sopimuksen yhteydessä. 2. Edellä 49 artiklassa tarkoitetuilla Slovakian tasavallan yhtiöillä on pääsy tämän sopimuksen voimaantulosta alkaen julkisista hankinnoista tehtyjen sopimusten tekomenettelyyn yhteisön asiaa koskevan lainsäädännön mukaisesti ja niille myönnetään kohtelu, joka ei saa olla epäedullisempi kuin yhteisön yhtiöille myönnetty kohtelu. Edellä 49 artiklassa tarkoitetuilla yhteisön yhtiöillä on viimeistään 7 artiklassa tarkoitetun siirtymäkauden loppuun mennessä pääsy julkisista hankinnoista tehtyjen sopimusten tekomenettelyyn Slovakian tasavallassa, ja niille myönnetään kohtelu, joka ei saa olla epäedullisempi kuin Slovakian tasavallan yhtiöille myönnetty kohtelu. Yhteisön yhtiöillä, jotka ovat sijoittautuneet Slovakian tasavaltaan IV osaston II luvun määräysten mukaisesti, on tämän sopimuksen voimaantulosta alkaen pääsy julkisista hankinnoista tehtyjen sopimusten tekomenettelyyn, ja niille myönnetään kohtelu, joka ei saa olla epäedullisempi kuin Slovakian tasavallan yhtiöille myönnetty kohtelu. Assosiointineuvosto tarkastelee säännöllisesti, voiko Slovakian tasavalta ennen siirtymäkauden päättymistä myöntää kaikille yhteisön yhtiöille pääsyn julkisista hankinnoista tehtyjen sopimusten tekomenettelyyn Slovakian tasavallassa. 3. Edellä 38 - 59 artiklan määräyksiä sovelletaan julkisten hankintojen toteuttamiseen liittyviin sijoittautumisiin, toimiin ja palvelujen tarjontaan yhteisön ja Slovakian tasavallan välillä sekä työskentelyyn ja työntekijöiden liikkuvuuteen. III LUKU Lainsäädäntöjen lähentäminen 69 artikla Osapuolet tunnustavat, että Slovakian tasavallan taloudellinen yhdentyminen yhteisöön riippuu olennaisesti nykyisen ja tulevaisuudessa säädettävän Slovakian tasavallan lainsäädännön lähentämisestä yhteisön lainsäädäntöön. Slovakian tasavalta huolehtii siitä, että sen lainsäädäntö saatetaan asteittain yhteensopivaksi yhteisön lainsäädännön kanssa. 70 artikla Lainsäädäntöjen lähentämiseen sisältyvät erityisesti seuraavat alueet: tullilainsäädäntö, yhtiölainsäädäntö, pankkilainsäädäntö, yritysten kirjanpito ja verotus, henkinen omaisuus, työntekijöiden suojelu työpaikoilla, rahoituspalvelut, kilpailusäännöt, ihmisten ja eläinten terveyden ja elämän suojelu sekä kasvien säilyttäminen, kuluttajansuoja, välillinen verotus, tekniset määräykset ja standardit, ydinvoima-alan lait, asetukset ja hallinnolliset määräykset, liikenne ja ympäristö. 71 artikla Yhteisön Slovakian tasavallalle antamaan tekniseen apuun voi muun ohella sisältyä: - asiantuntijanvaihto, - nopea tietojen toimittaminen, erityisesti asiaan liittyvää lainsäädäntöä koskevien tietojen toimittaminen, - seminaarien järjestäminen, - koulutus, - avunanto asiaa koskevan yhteisön lainsäädännön kääntämisessä. VI OSASTO YHTEISTYÖ TALOUDEN ALALLA 72 artikla 1. Yhteisö ja Slovakian tasavalta toimivat yhteistyössä talouden alalla tarkoituksenaan edistää Slovakian tasavallan kehitystä ja kasvua. Tämän yhteistyön tavoitteena on vahvistaa olemassa olevia taloussuhteita mahdollisimman laajalla alueella molempien osapuolten etujen mukaisesti. 2. Menettelyt ja muut toimenpiteet noudattavat kestävän kehityksen periaatetta ja ne suunnitellaan siten, että niillä edistetään Slovakian tasavallan taloudellista ja yhteiskunnallista kehitystä. Näissä menettelyissä olisi alusta asti varmistettava, että ympäristöasiat otetaan huomioon, sekä huolehdittava, että niissä otetaan huomioon sopusointuisen yhteiskunnallisen kehityksen vaatimukset. 3. Yhteistyötoimia olisi tätä tarkoitusta varten toteutettava erityisesti teollisuutta koskevissa menettelyissä ja toimenpiteissä, mukaan lukien kaivosteollisuus, investoinnit, maatalous, energia, liikenne, alueellinen kehitys ja matkailu. 4. Erityistä huomiota on kiinnitettävä toimenpiteisiin, jotka ovat omiaan edistämään Keski- ja Itä-Euroopan maiden välistä yhteistyötä tämän alueen sopusointuiseksi kehittämiseksi. 73 artikla Teollinen yhteistyö 1. Yhteistyön tarkoituksena on edistää Slovakian tasavallan teollisuuden nykyaikaistamista ja rakenteellista uudistamista julkisella ja yksityisellä sektorilla sekä molempien osapuolten taloudellisten toimijoiden välistä teollista yhteistyötä ja erityisesti yksityissektorin vahvistamista. 2. Erityistä huomiota kiinnitetään: - tiettyjen alojen rakennemuutokseen; tätä varten assosiointineuvosto tarkastelee erityisesti hiili- ja terässektoreihin sekä aserakennusteollisuuteen liittyviä ongelmia, - uusien yritysten perustamiseen kasvumahdollisuuksia tarjoaville aloille. 3. Teollisen yhteistyön aloitteissa otetaan huomioon Slovakian tasavallan vahvistama asioiden tärkeysjärjestys. Kyseisten aloitteiden tavoitteena olisi erityisesti luoda asianmukaiset kehykset yrityksille, parantaa johtamistekniikoita ja edistää avoimuutta markkinoiden ja yrityksille asetettujen edellytysten osalta; aloitteisiin sisältyy tarvittaessa myös tekninen avunanto. 74 artikla Investointien edistäminen ja turvaaminen 1. Yhteistyön tavoitteena on saada aikaan suotuisat olosuhteet kotimaisille ja ulkomaisille yksityisille investoinneille, jotka ovat välttämättömiä Slovakian tasavallan talouden ja teollisuuden vahvistumiselle. 2. Yhteistyön tarkoituksena on edistää erityisesti: - Slovakian tasavallan investointien osalta hallinnollisen kehyksen parantamista, - jäsenvaltioiden ja Slovakian tasavallan välisten, investointien edistämistä ja turvaamista koskevien sopimusten tekemistä, - pääomien siirtoihin liittyvien aiheellisten järjestelyjen täytäntöönpanoa, - sääntelyn purkamista ja talouden infrastruktuureita, - tietojen vaihtoa sijoitusmahdollisuuksista kaupallisten messujen, näyttelyiden, myyntiviikkojen ja muiden tapahtumien yhteydessä. 75 artikla Teollisuusstandardit ja vaatimustenmukaisuuden arviointi 1. Osapuolet toimivat yhteistyössä mahdollistaakseen Slovakian tasavallan täydellisen sopeutumisen yhteisön teknisiin määräyksiin ja eurooppalaisten standardien ja vaatimustenmukaisuuden arviointimenettelyihin. 2. Yhteistyössä pyritään: - edistämään yhteisön teknisten määräysten ja eurooppalaisten standardien ja vaatimustenmukaisuuden arviointimenettelyjen käyttöä, - tarvittaessa edistämään vastavuoroista tunnustamista koskevien sopimusten tekemistä näillä aloilla, - rohkaisemaan Slovakian tasavaltaa osallistumaan erityistoimielinten työhön (CEN, CENELEC, ETSI, EOTC). 3. Yhteisö antaa tarvittaessa Slovakian tasavallalle teknistä apua. 76 artikla Yhteistyö tieteen ja teknologian alalla 1. Osapuolet sitoutuvat edistämään yhteistyötä tutkimuksen ja teknologisen kehittämisen aloilla. Ne kiinnittävät erityistä huomiota seuraaviin toimenpiteisiin: - tieteen ja teknologian alan vastaavia menettelyjä koskevien tietojen vaihto, - yhteisten tieteellisten ja teknologisten tapaamisten järjestäminen (seminaarit ja työryhmät), - yhteinen tutkimus- ja kehittämistoiminta tieteen kehityksen kannustamiseksi sekä teknologian ja taitotiedon siirtämiseksi, - koulutustoiminta ja ohjelmat molempien osapuolten tutkijoiden ja asiantuntijoiden liikkuvuuden edistämiseksi, - uuden teknologian tutkimiselle ja soveltamiselle suotuisten olosuhteiden aikaansaaminen ja tutkimustuloksia koskevan henkisen omaisuuden asianmukainen suojelu, - Slovakian tasavallan osallistuminen yhteisön ohjelmiin 3 kohdan mukaisesti. Tarvittaessa annetaan teknistä apua. 2. Assosiointineuvosto määrittää asianmukaiset menettelyt yhteistyön kehittämiseksi. 3. Yhteistyö yhteisön puiteohjelman mukaisessa tutkimuksessa ja teknologisessa kehittämistyössä toteutetaan erityisjärjestelyin, joista neuvotellaan ja jotka tehdään molempien osapuolten hyväksymien oikeudellisten menettelyjen mukaisesti. 77 artikla Opetus ja koulutus 1. Osapuolten välisen yhteistyön tavoitteena on yleisen koulutustason ja ammatillisen pätevyyden parantaminen Slovakian tasavallassa, ottaen huomioon viimeksi mainitun asettaman asioiden tärkeysjärjestyksen. Hallinnollinen perusta ja yhteistyöhankkeet perustuvat Euroopan koulutussäätiöön sekä Tempus-ohjelmaan. Myös Slovakian tasavallan osallistumista muihin yhteisön ohjelmiin tarkastellaan tässä yhteydessä. 2. Yhteistyö, jota koskevista yksityiskohtaisista säännöistä osapuolet yhdessä säätävät, sisältää erityisesti seuraavat alueet: - opetusjärjestelmän ja ammatillisen koulutuksen uudistaminen Slovakian tasavallassa, - perehdyttävä koulutus, ammatillinen täydennyskoulutus ja uudelleenkoulutus, mukaan lukien julkisen ja yksityisen sektorin johtajien ja ylempien virkamiesten koulutus, erityisesti tietyillä erikseen määritettävillä ensisijaisilla alueilla, - eri korkeakoulujen sekä korkeakoulujen ja yritysten välinen yhteistyö ja opettajien, opiskelijoiden, johtajien ja nuorten liikkuvuus, - euro-opintojen edistäminen sopivissa oppilaitoksissa, - opintosuoritusten ja tutkintotodistusten molemminpuolinen tunnustaminen. 3. Kääntämisen alalla yhteistyö keskittyy kääntäjien ja tulkkien koulutukseen ja yhteisön terminologian ja kielellisten sääntöjen edistämiseen. 78 artikla Maatalous ja maatalouteen liittyvä teollisuus 1. Yhteistyön tavoitteena tällä alalla on maatalouden ja maatalouteen liittyvän teollisuuden tuotannon nykyaikaistaminen. Yhteistyöllä pyritään erityisesti: - kehittämään yksityisiä maatalousyrityksiä ja jakelukanavia sekä varastointi- ja hallinnointitekniikoita, kaupanpitämisen menetelmiä ja niin edelleen, - nykyaikaistamaan maatalouden infrastruktuureita (liikenne, vedenjakelu, televiestintä), - parantamaan aluesuunnittelua, mukaan lukien rakentaminen ja kaupunkisuunnittelu, - parantamaan tuottavuutta, laatua ja tehokkuutta asianmukaisten menetelmien ja tuotteiden avulla, varmistamaan tuotantovälineisiin liittyvän pilaantumista vähentävän tekniikan käyttöä koskeva koulutus ja valvonta, - kehittämään ja nykyaikaistamaan jalostusyrityksiä ja niiden markkinointiteknikoita, - edistämään täydentävyyttä maataloudessa, - edistämään teollista yhteistyötä maataloudessa ja tietotaidon vaihtoa erityisesti yhteisön ja Slovakian tasavallan yksityisten sektoreiden välillä, - kehittämään yhteistyötä eläinten ja kasvien terveydensuojelun alalla, jotta edistettäisiin asteittaista yhdenmukaistamista yhteisön sääntöihin avustamalla koulutuksessa ja järjestämällä tarkastuksia. 2. Tätä varten yhteisö antaa tarvittaessa teknistä apua. 79 artikla Energia 1. Osapuolet toimivat yhteistyössä markkinatalouden periaatteita noudattaen kannustaakseen Slovakian tasavallan ja yhteisön energiamarkkinoiden asteittaista yhdentymistä. Ne kiinnittävät erityistä huomiota Euroopan energiapoliittista peruskirjaa koskeviin yhteisön ehdotuksiin sekä näiden markkinoiden yhdentymiseen samaan aikaan Keski- ja Itä-Euroopan maiden markkinoiden kanssa. 2. Yhteistyöhön sisältyy muun muassa teknistä avunantoa tarvittaessa seuraavilla aloilla: - energiapolitiikan suunnittelu ja kehittäminen kansallisella ja alueellisella tasolla, - energiamarkkinoiden vapauttaminen ja kaasun ja sähkön siirron helpottaminen, - tutkimus energia-alan infrastruktuurien nykyaikaistamisesta, - jakelun parantaminen sekä energiahankintojen parantaminen ja monipuolistaminen, - hallinto ja koulutus energia-alalla, - energiavarojen kehittäminen, - energian säästön ja energiatehokkuuden edistäminen, - energian tuotannon ja käytön ympäristövaikutukset, - ydinenergia-ala, - sähkö- ja kaasuala, mukaan lukien tutkimus mahdollisuudesta liittää jakeluverkostot yhteen, - tämän alan yritysten välisen yhteistyön perusedellytysten suunnittelu, johon voisi sisältyä sekayritysten perustamisen kannustaminen, - teknologian ja taitotiedon siirto, johon tarvittaessa sisältyy tehokkaan energiateknologian menekin edistäminen. 80 artikla Ydinturvallisuus 1. Yhteistyön tavoitteena on ennen kaikkea parantaa ydinenergian käytön turvallisuutta. 2. Yhteistyöhön kuuluvat olennaisesti seuraavat alueet: - ydinturvallisuus, valmistautuminen ydinonnettomuuksien varalle ja hätätilanteiden hallinta, - säteilysuojelu, mukaan lukien ympäristöstä tulevan säteilyn valvonta, - polttoainekiertoon liittyvät ongelmat ja ydinaineiden turvallinen varastointi, - radioaktiivisista jätteistä huolehtiminen, - ydinvoimaloiden poistaminen käytöstä ja niiden purkaminen, - dekontaminointi. 3. Yhteistyöhön sisältyy tietojen ja kokemusten vaihto sekä tutkimus- ja kehittämistoiminta 76 artiklan mukaisesti. 81 artikla Ympäristö 1. Osapuolet kehittävät ja vahvistavat yhteistyötään ympäristöön ja ihmisten terveyteen liittyvissä asioissa, joita ne pitävät ensisijaisen tärkeinä. 2. Yhteistyö kohdistuu seuraaviin aloihin: - pilaantumisen tehokas valvonta; ympäristön tilaa koskevat tietojärjestelmät, - alueellisen ja valtioiden rajat ylittävän ilmansaastumisen torjunta, - energian tehokas, tasapainoinen ja ympäristöä säästävä tuotanto ja käyttö; teollisuuslaitosten turvallisuus; tuotantoteknologioiden ja -prosessien kehittäminen, - kemiallisten aineiden luokitus ja turvallinen käsittely, - veden, erityisesti juomavesilähteiden ja valtioiden rajat ylittävien vesiväylien, pilaantumisen tehokas ehkäiseminen ja vähentäminen, - jätteiden vähentäminen, kierrätys ja hygieeninen jätteistä huolehtiminen (mukaan lukien radioaktiiviset jätteet), - maatalouden ympäristövaikutukset; maaperän eroosio; metsien sekä kasvi- ja eläinkunnan suojelu; ekologisen tasapainon palauttaminen maaseuduilla, - aluesuunnittelu, mukaan lukien rakentaminen ja kaupunkisuunnittelu, - taloudellisten ja verotuksellisten keinojen käyttö, - ilmastonmuutos ja sen ehkäiseminen, - ympäristökasvatus ja ympäristöongelmien tiedostaminen, - kansainväliset ympäristöä koskevat yleissopimukset. 3. Yhteistyöhön sisältyy: - tietojen ja asiantuntijoiden vaihto, myös ympäristöä säästävän teknologian alalla; ympäristöä koskevien tietojärjestelmien kehittäminen, - koulutusohjelmat, - yhteinen tutkimustoiminta, - lainsäädäntöjen lähentäminen (yhteisön säännöt) - yhteistyö alueellisella tasolla (mukaan lukien yhteistyö Euroopan ympäristökeskuksessa sen jälkeen, kun yhteisö on perustanut sen) ja kansainvälisellä tasolla, - toimintasuunnitelmien kehittäminen, erityisesti maailmanlaajuisten ja ilmastoon ongelmien osalta. 82 artikla Liikenne 1. Osapuolet kehittävät ja vahvistavat yhteistyötään, jotta Slovakian tasavalta voisi: - nykyaikaistaa liikenne-olojaan sekä uudistaa niitä rakenteellisesti, - parantaa matkustajien ja tavaroiden liikkuvuutta sekä pääsyä kuljetusmarkkinoille poistamalla hallinnollisia, teknisiä ja muita esteitä, - helpottaa yhteisön kauttakuljetuksia Slovakian tasavallassa maantie-, rautatie- ja sisävesiliikenteessä sekä yhdistetyissä kuljetuksissa, - saada aikaan liikenteen hoitoa koskevia sääntöjä, jotka ovat verrattavissa yhteisön vastaaviin sääntöihin. 2. Yhteistyöhön sisältyy erityisesti: - kaupallista, oikeudellista ja teknistä koulutusta koskevat ohjelmat, - teknisen avun ja neuvojen antaminen sekä tietojen vaihto, - välineiden toimittaminen Slovakian tasavallassa infrastruktuurien kehittämistä varten. 3. Ensisijaiset yhteistyön alueet ovat seuraavat: - maanteiden infrastruktuureiden suunnittelu ja nykyaikaistaminen, mukaan lukien kauttakuljetusedellytysten asteittainen parantaminen, - rautateiden ja lentokenttien hallinto, mukaan lukien toimivaltaisten kansallisten viranomaisten välinen yhteistyö, - maanteiden, rautateiden, satamien, lentokenttien ja sisävesiväylien infrastruktuureiden nykyaikaistaminen kaikkia osapuolia hyödyttävillä pääväylillä ja Euroopan laajuisten kuljetusreittien varrella, - aluesuunnittelu, mukaan lukien rakentaminen ja kaupunkisuunnittelu, - maantie-rautatiekuljetusten, konttikuljetusten, laivauksen ja terminaalien rakentamisen kannustaminen, - yhteisön sääntöjen mukaisten, uusien teknisten välineiden käyttöönotto, - yhteisten teknologia- ja tutkimusohjelmien edistäminen 76 artiklan mukaisesti, - sellaisten lainsäädännöllisten toimenpiteiden toteuttaminen ja sellaisen kaikkia liikenteen aloja koskevien menettelyjen täytäntöönpano, jotka ovat yhteensopivia yhteisön liikennettä koskevien menettelyjen kanssa. 83 artikla Televiestintä 1. Osapuolet kehittävät ja vahvistavat yhteistyötään tällä alalla ja toteuttavat tätä varten erityisesti seuraavat toimenpiteet: - televiestintää koskevien tietojen vaihto, - teknisten ja muiden tietojen vaihto sekä seminaarien, työpajojen ja konferenssien järjestäminen molempien osapuolten asiantuntijoille, - koulutus ja neuvonta, - teknologian siirto, - molempien osapuolten toimivaltaisten toimielinten toteuttamat yhteiset hankkeet, - eurooppalaisten standardien, määräysten ja järjestelmien edistäminen, - uusien viestintämuotojen, -palveluiden ja -laitteiden edistäminen, erityisesti jos niillä on kaupallisia sovelluksia. 2. Näissä toimissa keskitytään seuraaviin ensisijaisiin aloihin: - Slovakian tasavallan televiestintäverkon nykyaikaistaminen ja yhdistäminen eurooppalaisiin ja maailmanlaajuisiin verkkoihin, - yhteistyö Euroopan standardointielinten kanssa, - Euroopan laajuisten järjestelmien yhdistäminen; televiestinnän oikeudelliset ja hallinnolliset näkökohdat, - televiestinnän hallinto uudessa taloudellisessa ympäristössä: organisaatiorakenteet sekä organisaatioon liittyvät toimintasuunnitelmat ja suunnittelu, hankintaperiaatteet, - aluesuunnittelu, mukaan lukien rakentaminen ja kaupunkisuunnittelu. 84 artikla Pankki-, vakuutus- ja muut rahoituspalvelut 1. Osapuolet toimivat yhteistyössä tarkoituksenaan luoda ja kehittää asianmukaiset edellytykset Slovakian tasavallan pankki-, vakuutus- ja rahoitusalan kannustamiseksi. a) Yhteistyöhön sisältyy erityisesti: - sellaisen yhteisen kirjanpitojärjestelmän käyttöönotto, joka on yhteensopiva eurooppalaisten sääntöjen kanssa, - pankki- ja rahoitusalan vahvistaminen ja rakenteellinen uudistaminen, - pankki- ja rahoituspalvelujen valvonnan ja sääntelyn parantaminen, - yhteisön ja Slovakian tasavallan oikeuden käännösten valmistelu, - sanastojen laatiminen, - tietojen vaihto, erityisesti lakiehdotusten osalta. b) Yhteistyöhön sisältyy tätä varten tekninen avunanto ja koulutus. 2. Osapuolet toimivat yhteistyössä tarkoituksenaan kehittää tehokkaita tilintarkastusjärjestelmiä Slovakian tasavallassa yhteisössä voimassa olevien yhdenmukaistettujen menettelyjen mukaisesti. a) Yhteistyö kohdistuu erityisesti: - itsenäisen tilituomioistuimen perustamiseen Slovakian tasavaltaan, - sisäisten kirjanpidon tarkastusyksiköiden perustamiseen julkisiin hallintoelimiin, - kirjanpidon tarkastusjärjestelmiä koskevaan tietojen vaihtoon, - kirjanpidon tarkastusasiakirjojen yhdenmukaistamiseen, - koulutus- ja neuvontatoimintaan. b) Yhteisö myöntää tätä tarkoitusta varten tarvittaessa teknistä apua. 85 artikla Rahapolitiikka Yhteisö antaa Slovakian tasavallan viranomaisten pyynnöstä teknistä apua avustaakseen Slovakian tasavaltaa kruunun saattamisessa vapaasti vaihdettavaksi valuutaksi ja Slovakian tasavallan politiikkojen asteittaiseksi lähentämiseksi Euroopan valuuttajärjestelmään. Tähän sisältyy epävirallinen tietojen vaihto Euroopan valuuttajärjestelmän periaatteista ja toiminnasta. 86 artikla Rahanpesu 1. Osapuolet ovat yhtä mieltä tarpeesta työskennellä ja olla yhteistyössä osapuolten rahoitusjärjestelmien käytön estämiseksi sellaisten varojen alkuperän häivyttämisessä, jotka on saatu yleensä rikosten avulla ja erityisesti huumausaineiden laittoman kaupan avulla. 2. Tämän alan yhteistyöhön sisältyy erityisesti hallinnollinen ja tekninen apu, jonka tarkoituksena on antaa rahanpesun estämiseksi asianmukaisia sääntöjä, jotka vastaavat samaa asiaa koskevia yhteisön sääntöjä ja kyseisen alan kansainvälisten toimielinten sääntöjä, ja erityisesti rahoitusalan kansainvälisen rahanpesutyöryhmän (FATF) sääntöjä. 87 artikla Alueellinen kehittäminen 1. Osapuolet vahvistavat yhteistyötään alueellisen kehittämisen ja aluesuunnittelun alalla. 2. Tätä varten toteutetaan seuraavia toimia: - kansallisten, alueellisten ja paikallisten viranomaisten välinen tietojen vaihto aluepolitiikasta ja aluesuunnittelusta, - Slovakian tasavallan avustaminen tällaisten menettelyjen kehittämiseksi, - alueellisten ja paikallisten viranomaisten taloudellista kehitystä koskevat yhteiset toimet, - tutkimus yhteisestä lähestymistavasta yhteisön ja Slovakian tasavallan rajalla olevien alueiden ja muiden vakavista alueellisista eriarvoisuuksista kärsivien Slovakian tasavallan alueiden kehittämiseksi, - molemminpuoliset vierailut yhteistyö- ja avustusmahdollisuuksien selvittämiseksi, - virkamiesten tai asiantuntijoiden vaihto, - teknisen avun antaminen, - tietojen ja kokemusten vaihtoa koskevien ohjelmien laatiminen, mukaan lukien seminaarit. 88 artikla Sosiaalialan yhteistyö 1. Osapuolet kehittävät yhteistyötään terveyden ja turvallisuuden aloilla parantaakseen työntekijöiden terveyden ja turvallisuuden suojelua, ottaen mallikseen yhteisön suojelun tason. Tähän yhteistyöhön sisältyy erityisesti: - teknisen avun antaminen, - asiantuntijoiden vaihto, - yritysten välinen yhteistyö, - tietojen vaihto, yritysten pyytämän hallinnollisen tai muun avun myöntäminen, koulutustoiminnan järjestäminen. 2. Työllisyyden alalla osapuolten välisen yhteistyön tavoitteena on erityisesti ammatillisen sijoittumisen ja suuntautumisen nykyaikaistaminen sekä siihen liittyvien toimenpiteiden toteuttaminen ja paikallisen kehittämisen kannustaminen teollisuuden rakennemuutoksen edistämiseksi. Lisäksi yhteistyötä toteutetaan esimerkiksi suorittamalla tutkimuksia, tarjoamalla asiantuntijapalveluja sekä tiedotus- ja koulutustoiminnalla. 3. Sosiaaliturvan alalla osapuolten välisen yhteistyön tarkoituksena on mukauttaa sosiaaliturvajärjestelmät uuteen taloudelliseen ja yhteiskunnalliseen tilanteeseen, erityisesti tarjoamalla asiantuntijapalveluita sekä tiedotuksen ja koulutuksen avulla. 89 artikla Matkailu Osapuolet vahvistavat ja kehittävät yhteistyötään erityisesti: - suosimalla matkailua, - tehostamalla tiedonkulkua esimerkiksi kansainvälisten verkkojen ja tietopankkien kautta, - siirtämällä tietotaitoa koulutuksen, vaihtotoiminnan ja seminaarien avulla, - toteuttamalla alueellisia matkailuhankkeita, joita ovat esimerkiksi valtioiden rajat ylittävät hankkeet, ystävyyskaupunkitoiminta ja niin edelleen, - vaihtamalla mielipiteitä ja varmistamalla matkailualaan vaikuttavien ja molempia osapuolia kiinnostavia tärkeitä ongelmia koskevien tietojen vaihtaminen, - edistämällä matkailualaa mahdollisesti kannustavien infrastruktuurien kehittämistä. 90 artikla Pienet ja keskisuuret yritykset 1. Osapuolen tavoitteena on kehittää ja vahvistaa pieniä ja keskisuuria yrityksiä sekä yhteisön ja Slovakian tasavallan pienten ja keskisuurten yritysten välistä yhteistyötä. 2. Osapuolet kannustavat tietojen ja tietotaidon vaihtoa seuraavilla aloilla: - pienten ja keskisuurten yritysten perustamisessa ja kehittämisessä sekä valtioiden rajat ylittävässä yhteistyössä tarvittavien oikeudellisten, hallinnollisten, teknisten, verotuksellisten ja rahoituksellisten edellytysten luominen, - pienten ja keskisuurten yritysten tarvitsemien erityispalvelujen tarjonta (johtajien koulutus, kirjanpito, markkinointi, laaduntarkkailu ja niin edelleen) ja tällaisia palveluja tarjoavien yksiköiden vahvistaminen, - asianmukaisten yhteyksien luominen yhteisön toimijoihin pienten ja keskisuurten yritysten tiedonsaannin parantamiseksi ja valtioiden rajat ylittävän yhteistyön edistämiseksi [esimerkiksi yrityskumppanien luottamuksellinen hakuverkko (BC-Net), Euro-tietokeskukset, konferenssit ja niin edelleen]. 3. Yhteistyöhön sisältyy teknisen avun antaminen, erityisesti pienille ja keskisuurille yrityksille, sopivan hallinnollisen kehyksen luomiseksi alueellisella ja kansallisella tasolla, rahoituspalvelujen sekä teknisten ja kaupallisten palvelujen aloilla sekä koulutuksessa ja neuvonnassa. 91 artikla Tiedotus ja viestintä 1. Tiedotuksen ja viestinnän osalta yhteisö ja Slovakian tasavalta toteuttavat aiheelliset toimenpiteet kannustaakseen tehokasta tietojen vaihtoa. Tärkeimpinä pidetään niitä ohjelmia, jotka välittävät suurelle yleisölle perustietoa yhteisöstä ja Slovakian tasavallasta sekä Slovakian tasavallan erityisille kohdeyleisöille erityistietoa, mahdollisuuksien mukaan myös pääsyn yhteisön tietokantoihin. 92 artikla Kuluttajansuoja 1. Osapuolet toimivat yhteistyössä yhtenäistääkseen Slovakian tasavallan ja yhteisön kuluttajansuojajärjestelmät kokonaisuudessaan. 2. Tätä varten yhteistyöhön sisältyy siltä osin kuin on mahdollista seuraavat alat: - tietojen vaihto, - pääsy yhteisön tietokantoihin, - koulutustoiminta ja teknisen avun antaminen. 93 artikla Tulli 1. Yhteistyön tarkoituksena on varmistaa kaikkien kaupan alaan liittyvien määräysten noudattaminen ja lähentää Slovakian tasavallan tullimenettelyä yhteisön tullimenettelyyn, mikä edistää tässä sopimuksessa suunnitellun asteittaisen vapauttamisen toteuttamista. 2. Yhteistyöhön sisältyvät erityisesti seuraavat alueet: - tietojen vaihto, - rajat ylittävien infrastruktuurien kehittäminen, - yhteyden luominen yhteisön ja Slovakian tasavallan kauttakuljetusjärjestelyjen välille, - tavaraliikenteeseen liittyvien tarkastusten ja muodollisuuksien yksinkertaistaminen, - seminaarien ja harjoittelujen järjestäminen. Tarvittaessa annetaan teknistä apua. 3. Sopimuspuolten hallintoviranomaiset antavat toisilleen virka-apua tulliasioissa pöytäkirjan n:o 6 määräysten mukaisesti, sanotun kuitenkaan rajoittamatta muita tässä sopimuksessa ja erityisesti sen 96 artiklassa määrättyjä yhteistyön muotoja. 94 artikla Tilastoalan yhteistyö 1. Tämän alan yhteistyön tarkoituksena on sellaisen tehokkaan tilastojärjestelmän käyttöönotto, jonka avulla voidaan käyttää nopeasti ja asianmukaisesti luotettavia tilastoja, jotka ovat tarpeen talousuudistuksen suunnittelemisessa ja valvonnassa sekä yksityisyritteliäisyyden kehittämisessä Slovakian tasavaltaan. 2. Osapuolet toimivat yhteistyössä saavuttaakseen erityisesti seuraavat tavoitteet: - tilastointilaitteiden parantaminen Slovakian tasavallassa, - yhdenmukaistaminen kansainvälisiin (ja erityisesti yhteisössä käytettäviin) menetelmiin, sääntöihin ja luokituksiin, - talousuudistuksen tukemisessa ja valvonnassa tarvittavien tietojen toimittaminen, - aiheellisten kansantalouteen ja liiketalouteen liittyvien tietojen toimittaminen yksityisille taloudellisille toimijoille, - tietojen luottamuksellisuuden takaaminen, - tilastotietojen vaihto. 3. Yhteisö antaa tarvittaessa teknistä apua. 95 artikla Taloustieteet 1. Yhteisö ja Slovakian tasavalta helpottavat talousuudistusta ja taloudellista yhdentymistä yhteistyöllä, jonka tarkoituksena on parantaa niiden talouden rakenteen ja toiminnan ymmärtämistä sekä talouspolitiikan suunnittelua ja toteuttamista markkinataloudessa. 2. Tätä varten yhteisö ja Slovakian tasavalta: - vaihtavat tietoja kansantalouden tuloksista ja näkymistä sekä tarvittaessa talouden kehittämiseksi tarkoitetuista toimintasuunnitelmista, - erittelevät yhdessä molempia osapuolia kiinnostavia talouteen liittyviä kysymyksiä, mukaan lukien talouspolitiikan ja sen toteuttamiseksi tarvittavien keinojen yhdistäminen, - kannustavat erityisesti taloustieteen alan yhteistyön toimintaohjelman (Ace) avulla laajaa taloustieteilijöiden ja yhteisön ja Slovakian tasavallan johtotason henkilöiden välistä yhteistyötä nopeuttaakseen talouspolitiikan suunnittelussa tarvittavan tietotaidon siirtoa ja varmistaakseen tähän politiikkaan liittyvien tutkimustulosten laajan levittämisen. 96 artikla Huumausaineet 1. Yhteistyön tarkoituksena on erityisesti tehostaa menettelyjä ja toimenpiteitä huumausaineiden ja psykotrooppisten aineiden laittoman tarjonnan ja kaupan estämiseksi sekä vähentää näiden tuotteiden väärinkäyttöä. 2. Sopimuspuolet sopivat yhteistyön menetelmistä, jotka ovat tarpeen näiden tavoitteiden saavuttamiseksi, ja erityisesti yhteisten toimien täytäntöönpanoa koskevista yksityiskohtaisista säännöistä. Osapuolten toimista neuvotellaan ja niitä yhdenmukaistetaan voimakkaasti 1 kohdassa tarkoitetuilla aloilla toteutettavien toimenpiteiden ja toimintasuunnitelmien osalta. 3. Sopimuspuolten väliseen yhteistyöhön sisältyy tekninen ja hallinnollinen apu erityisesti seuraavilla aloilla: kansallisen lainsäädännön kehittäminen ja täytäntöönpaneminen, laitosten, tiedotuskeskusten ja sosiaali- ja terveyskeskusten perustaminen, henkilöstön koulutus ja tutkimus sekä huumausaineiden ja psykotrooppisten aineiden laittomassa valmistuksessa käytettävien huumausaineiden lähtöaineiden ja muiden kemiallisten aineiden kulkeutumisen estäminen. Osapuolet voivat sopia sisällyttävänsä yhteistyöhön myös muita aloja. VII OSASTO YHTEISTYÖ KULTTUURIN ALALLA 97 artikla 1. Osapuolet sitoutuvat edistämään yhteistyötä kulttuurin alalla. Tarvittaessa yhteisössä toteutettavat kulttuurin alan yhteistyöohjelmat tai yhteisön yhdessä tai useammassa jäsenvaltiossa toteutettavat vastaavat ohjelmat voidaan laajentaa Slovakian tasavaltaan ja muita, molempia osapuolia kiinnostavia toimintoja voidaan kehittää. Tähän yhteistyöhön sisältyvät erityisesti seuraavat alat: - kirjallisten teosten kääntäminen, - muistomerkkien ja paikkojen entisöinti (arkkitehtoninen ja kulttuuriperintö), - kulttuurin alalla työskentelevien henkilöiden koulutus, - aiheeltaan Eurooppaan liittyvien kulttuuritapahtumien järjestäminen. 2. Osapuolet toimivat yhteistyössä Euroopan audiovisuaalisen teollisuuden edistämiseksi. Erityisesti Slovakian tasavallan audiovisuaalisella alalla voitaisiin osallistua toimintaan, jota yhteisö Media-ohjelman yhteydessä vuosina 1991 P1995 toteuttaa, noudattamalla niitä menettelyjä, jotka kulloisenkin toiminnan johto on vahvistanut, sekä määräyksiä, jotka Euroopan yhteisöjen neuvosto on mainitusta ohjelmasta 21 päivänä joulukuuta 1991 tekemässään päätöksessä vahvistanut. Osapuolet yhdenmukaistavat ja tarvittaessa yhtenäistävät valtioiden rajat ylittävien lähetysten sääntelyä koskevia menettelyjään, audiovisuaalisen alan teknisiä standardeja ja Euroopan audiovisuaalisen teknologian edistämistoimia. VIII OSASTO RAHOITUSYHTEISTYÖ 98 artikla Tämän sopimuksen tavoitteiden saavuttamiseksi ja 99, 100, 102 ja 103 artiklan määräysten mukaisesti Slovakian tasavalta saa yhteisöltä tilapäistä rahoitusapua avustusten ja lainojen muodossa, mukaan lukien Euroopan investointipankin lainat, jotka se myöntää perussääntönsä 18 artiklan määräysten mukaisesti, sanotun kuitenkaan rajoittamatta 101 artiklan määräyksiä. 99 artikla Rahoitusapuun sisältyy: - neuvoston asetuksen (ETY) N:o 3906/89, sellaisena kuin se on muutettuna, mukaisessa Phare-ohjelmassa määrätyt toimenpiteet niin kauan kuin niitä sovelletaan; tämän jälkeen yhteisö myöntää avustusten muodossa olevaa apua, joko Phare-ohjelman mukaisesti usean vuoden aikana tai sellaisen uuden monivuotisen rahoitusjärjestelyn mukaisesti, jonka yhteisö on ottanut käyttöön neuvoteltuaan Slovakian tasavallan kanssa ja ottaen huomioon 102 ja 103 artiklan määräykset, - Euroopan investointipankin myöntämä laina tai lainat siihen päivään asti, kun niiden saaminen on mahdollista; tämän jälkeen yhteisö vahvistaa Slovakian tasavallan kanssa neuvoteltuaan enimmäismäärän ja ajanjakson, jona Euroopan investointipankki myöntää lainoja Slovakian tasavallalle. 100 artikla Yhteisön rahoitusavun tavoitteet ja kyseisen avun kattamat alueet vahvistetaan suuntaa antavassa ohjelmassa, joka vahvistetaan molempien osapuolten yhteisellä sopimuksella. Osapuolet antavat tästä tiedon assosiointineuvostolle. 101 artikla 1. Yhteisö tarkastelee, jos erityinen tarve niin vaatii ja ottaen huomioon kaikki käytettävissä olevat varat, Slovakian tasavallan pyynnöstä ja yhteistyössä kansainvälisten rahoituslaitosten kanssa, osana G-24 ryhmän toimintaa, mahdollisuutta antaa tilapäistä rahoitusapua, jonka tarkoituksena on tukea: - toimenpiteitä, joiden tarkoituksena on varmistaa Slovakian tasavallan valuutan asteittainen vaihdettavuus, - keskipitkällä aikavälillä toteutettavia vakauttamispyrkimyksiä ja pyrkimyksiä rakenteellisten uudistusten toteuttamiseksi, joka voi olla maksutasetta koskevan tuen muodossa. 2. Tämän rahoitustuen edellytyksenä on se, että Slovakian tasavalta esittää tarvittaessa IMF:n hyväksymät valuutan vaihdettavuutta ja Slovakian tasavallan talouden rakennemuutosta koskevat ohjelmat G-24-ryhmälle ja se, että yhteisö hyväksyy nämä ohjelmat, joita Slovakian tasavalta noudattaa pysyvästi ja viimeisenä edellytyksenä on siirtyminen nopeasti yksityisiin rahoituslähteisiin perustuvaan järjestelmään. 3. Assosiointineuvostolle annetaan tieto tämän tuen myöntämiseen liittyvistä yksityiskohtaisista säännöistä ja siitä, miten Slovakian tasavalta noudattaa tähän tukeen liittyviä sitoumuksia. 102 artikla Yhteisön rahoitustuki arvioidaan Slovakian tasavallan kehityksen tarpeiden ja tason perusteella ja ottaen huomioon asioiden vahvistettu tärkeysjärjestys ja Slovakian tasavallan talouden vastaanottokyky, takaisinmaksukyky sekä Slovakian tasavallan edistyminen markkinatalouteen siirtymisessä ja rakennemuutoksessa. 103 artikla Jotta käytettävissä olevia varoja käytettäisiin mahdollisimman tehokkaasti, sopimuspuolet huolehtivat siitä, että yhteisön avustukset yhdenmukaistetaan tiiviisti niiden avustusten kanssa, jotka tulevat muista lähteistä, esimerkiksi jäsenvaltioista, kolmansista maista, mukaan lukien G-24 ryhmä ja kansainväliset rahoituslaitokset, esimerkiksi Kansainvälinen valuuttarahasto, Kansainvälinen jälleenrakennus- ja kehityspankki sekä Euroopan jälleenrakenn